Nevena Ignjatović ostvarila najbolji rezultat u istoriji srpskog skijanja /video/ - Sputnjik Srbija\nNevena Ignjatović ostvarila najbolji rezultat u istoriji srpskog skijanja /video/\n19:59 05.03.2021 (osveženo 12:47 08.03.2021) Preuzmite kraći link\nNevena Ignjatović, najbolja srpska skijašica, nalazi se na 14. mestu u generalnom plasmanu super veleslaloma, pred poslednju trku sezone u Evropa kupu.\nIgnjatovićeva iza sebe ima dve trke u italijanskoj Val di Fasi.\nPrvu je završila na 13. poziciji sa sekundom i 76 stotinki zaostatka u odnosu na pobednicu Jasminu Zuter iz Švajcarske.\nU drugoj trci slavila je Julija Pleškova, dok je Nevena završila na 20. mestu sa zaostatkom od 1,96.\n„Bilo je nekoliko grešaka koje su me koštale odličnog plasmana, ali se spremam za polovinu marta gde me očekuje poslednja finalna trka na kojoj ću dati sve od sebe da napravim vrhunski rezultat i dođem do samog vrha Evropa kupa“, rekla je Ignjatovićeva.\nNaša najbolje skijašica je 14. u generalnom plasmanu sa 63 boda, a šansu za nove bodove i bolji plasman će imati u finalnoj trci u austrijskom Salbahu 18. marta.\nNiko u Srbiji pre Nevene Ignjatović, nije bio u Top 15 u generalnom plasmanu Evropa Kupa, u disciplini super veleslalom.\nPrva u generalnom plasmanu je Jasmina Zuter iz Švajcarske sa 252 boda, druga je njena sunarodnica Stefani Jenal sa 250, a treća Julija Pleškova iz Rusije sa 180.\n► Najbolji sa najboljima: Ruske pobednike na svetskim prvenstvima pratiće Čajkovski /video/


Telenor: Biznis korisnici / Internet / Surfuj više paketi\nVi ste ovde: Biznis korisniciInternet Surfuj više paketi Surfuj više paketi\nZahvaljujući novim mogućnostima i većoj brzini protoka podataka na raspolaganju su Vam novi Surfuj više paketi sa neograničenim internetom, uz koje možete da budete online koliko god i gde god Vam je potrebno. Surfovaćete punom brzinom protoka, a kada iskoristite predviđenu količinu gigabajta iz svog paketa, možete da nastavite da koristite internet do kraja meseca bez naknade, sa smanjenom brzinom protoka.\nU zavisnosti od obima korišćenja interneta kreirani su Surfuj više tarifni paketi sa nivoima potrošnje od 10 GB i 50 GB, koji Vam još pružaju:\nSURFUJ VIŠE 50\nSURFUJ VIŠE 30\nSURFUJ VIŠE 20\nSURFUJ VIŠE 10\nSve cene prikazane su u dinarima sa PDV-om. Sav Internet saobraćaj i SMS poruke uključeni u pretplatu važe isključivo za korišćenje u mreži Telenor Srbija.\n* U paketu SURFUJ VIŠE 10 dobijate 10GB internet saobraćaja po maksimalnoj brzini prenosa. 5GB Vam je na raspolaganju uvek, a 5GB dodatnog saobraćaja možete da koristite od 0 do 6h. U paketu SURFUJ VIŠE 20 dobijate 20GB internet saobraćaja po maksimalnoj brzini prenosa. 10GB Vam je na raspolaganju uvek, a 10GB dodatnog saobraćaja možete da koristite od 0 do 6h. U paketu SURFUJ VIŠE 30 dobijate 30GB internet saobraćaja po maksimalnoj brzini prenosa. 15GB Vam je na raspolaganju uvek, a 15GB dodatnog saobraćaja možete da koristite od 0 do 6h. U paketu SURFUJ VIŠE 50 dobijate 50GB internet saobraćaja po maksimalnoj brzini prenosa. 25GB Vam je na raspolaganju uvek, a 25GB dodatnog saobraćaja možete da koristite od 0 do 6h. U vremenu od 0h do 6h prioritet ima dodatni saobraćaj. Ako potrošite sav saobraćaj po maksimalnoj brzini prenosa, na raspolaganju Vam je dodatna količina GB, jednaka Vašem osnovnom paketu, koju bez dodatne naplate trošite brzinom do 256/128 kbps. Ukoliko potrošite i ove GB, do kraja meseca internetu možete da pristupate brzinom do 64/32 kbps, takođe bez dodatne naplate.\n** Deklarisane brzine su maksimalne ostvarive brzine u Telenor mreži, koje zavise od tehnologije pristupa dostupne na korisnikovoj lokaciji i uređaja koji koristi.\nUz sve SURFUJ VIŠE pakete Telenor poklanja paket Kaspersky Internet zaštite.\nPozivi se obračunavaju prema broju utrošenih minuta. Fiksna naknada za svaki započeti razgovor iznosi 7,02 dinara, a minut razgovora iznosi 7,02 dinara. Cena SMS poruke nakon potrošenih poruka iz paketa iznosi 3.97 dinara, a cena MMS poruke iznosi 12,00 dinara. Tarifiranje saobraćaja se vrši zaokruživanjem na 1KB. Sve cene prikazane su u dinarima sa PDV-om.


► Vučić: Srbija neće menjati politiku prema Rusiji\n21.02.2018 | 20:28h ► 21:23h Beograd\n"Verujem da će biti pritisaka da se naš odnos prema Rusiji promeni, ali Srbija će poštovati svoje tradicionalne odnose s Rusijom i raditi na njihovom daljem razvijanju. Mi smo samostalna zemlja i odluke donosimo nezavisno, svidelo se to nekom ili ne", rekao je Vučić na zajedničkoj konferenciji za novinare s ruskim ministrom spoljnih poslova Sergejem Lavrovom.\n"Postoji moralna obaveza da se poštuje ono što su naši narodi gradili tokom ovih 180 godina (od uspostavljanja odnosa), ali i pre toga. Srbija neće uvoditi sankcije Ruskoj Federaciji. Nadamo se da ćemo naići na razumevanje EU po tom pitanju zbog specifičnih odnosa naših zemalja. Ako to ne bude slučaj, Srbija je nezavisna i slobodna zemlja", kazao je Vučić.\nVučić je zahvalio, kako je naveo, "ruskim prijateljima" na poštovanju koje iskazuju prema "srpskoj nezavisnosti i slobodi" i na podršci koju Rusija pruža unapređenju bilateralnih odnosa i poštovanju teritorijalnog integriteta Srbije.\nOn je dodao da Srbija nikada nije učinila ništa protiv interesa Rusije, kao što ni Rusija nije učinila ništa protiv Srbij\nPredsednik Srbije Aleksandar Vučić ocenio je danas u Beograd da bi bilo dobro da se u BiH manje razmenjuju optužbe među narodima jer to ne donosi napredak.\nVučić je rekao da još nije priočitao Izetbegovićevu izjavu i da ne želi da je kometariše i dodao: "Mnogo bih više voleo kada bi se u BiH manje koristio rečnik optužbi na račun drugih naroda a malo više jezik razumevanja".\nPredsednik Srbije Aleksandar Vučić izjavio je danas u Beogradu da su za 180 godina diplomatskih odnosa Srbija i Rusija prošli "sito i rešeto" u borbi za slobodu svojih naroda i da nikada nisu išle jedna protiv druge.\nOn je rekao da se za 180 godina diplomatskih odnosa dve zemlje prošle "sito i rešeto" i izubile mnogo ljudi u brobi za slobodu svojih naroda.\n"Nikada nismo išli jedni protiv drugih, što je redak slučaj u istoriji bilo kojih naroda u svetu", rekao je Vučić.\nLavrov: Verujem da će rusko-srpski centar u Nišu i dalje biti potreban\nMinstar spoljnih poslova Rusije Sergej Lavrov izjavio je danas u Beogradu da veruje da će rusko-srpski humanitarni centar u Nišu i dalje biti potreban i dodao da se službenici tog centra bave samo poslovima zbog kojih je centar formiran.\nOn je rekao da je ruska strana pozvala vojnog predstavnika SAD, kao zemlje koja je izrazila sumnju da tu nije reč o humanitarnom centru, da obiđe centar.\nRuski ministar spoljnih poslova Sergej Lavrov ponovio je danas u Beogradu da zemlje ne smeju da se stavljaju pred "lažni izbor" da su ili sa Zapadom ili s Rusijom.\n"Mi znamo da EU u okviru poglavlja o priključenju postavlje neke uslove, između ostalog i neke spoljnopolitičke uslobe, među kojima su sankcije Rusiji i priznanje Kosova", rekao je Lavrov.\nOn je rekao da sve više zemalja u EU smatra da je politika sankcija Rusiji kontraproduktivna i izrazio uverenje da "taj zahtev neće dugo živeti".\nLavrov je rekao Rusija pozdravlja napore za dijalog Beograda i Prištine, ali ocenio da taj dijalog ne ; obezbeđuje sprovođenje dogovora, pre svega o Zajednici srpskih opština ili specijalnom suda za zločine nekadašnje OVK.\nOn je rekao da Moskva jako ceni napore koje je preuzeo predsedni Vučić u vezi s napetošću posle ubistva Olivera Ivanovića. Treba što pre završiti istragu tog zločina i da budu pronađeni odgovorni.


Dvodnevni sastanak sa nevladinim organizacijama (15-16.07.2021. godine) | ARS BIH\nAgencija za ravnopravnost spolova BiH, Ministarstva za ljudska prava i izbjeglice BiH (ARS BiH/MLJPI BiH) je organizovala dvodnevni sastanak sa nevladinim organizacijama (15-16.07.2021. godine). Razmijenjene su informacije o predstojećoj izradi Gender akcionog plana BiH i Akcionog plana za implementaciju UNSCR 1325 u BiH (2023-2027), implementaciji IPA II projekta “EU za rodnu ravnopravnost (Gender Equality Facility)”, te globalnoj inicijativi/pokretu “Geneneracija za ravnopravnost (Generation Equality)” i važnosti zajedničkog djelovanja.\nNakon diskusije o problemima u radu i međusobnoj saradnjii NVO-a, preprekama i pozitivnim praksama u radu sa institucijama na svim nivoima vlasti u BiH, te prijedlozima rješenja za unaprjeđenje, sastanak je rezultirao nizom zaključaka i preporuka od kojih izdvajamo sljedeće:\npotrebno je da ARS BiH/MLJPI BiH nastavi održavati konsultativne sastanke sa međunarodnim i drugim donatorima radi ramjene informacija o podršci NVO-ima i prepoznavanju stvarnih prioritea u BiH;\nsaradnja između ARS BiH/MLJPI BiH i NVO-a koja je izgrađena u posljednjih 10 godina je model dobre prakse prepoznavanja međusobnih prioriteta i potreba; ovaj model zajedničkog rada i djelovanja treba zadržati i dalje unaprjeđivati, te primjenjivati i sa drugim institucijama;\nistaknuta je važnost održavanja institucionalnog pamćenja, posebno nakon promjena u institucijama izazvanim opšim/lokalnim izborima i drugim faktorima;\nposebno je istaknuta važnost sistemskog rješenja za finansiranje sigurnih kuća, te podrška usvajanju novog Zakona o zaštiti od nasilja u porodici u FBiH.\nDogovoren je nastavak kontinuiteta održavanja sastanaka ARS BiH/MLJPI BiH sa nevladinim organizacijama, te operacionalizacija i praćenje niza zaključaka i preporuka ovog sastanka.


SPORT U CRNOJ GORI PRED SUSPENZIJOM: Lalošević – Potrebna je promjena dva člana Zakona – Portal Luca\n“Od februara upozoravamo Ministarstvo na problem. Uprava za sport samo koordinira, nema nadležnosti da mijenja Zakone, to se radi na predlog Ministarstva. Uprava za sport, kao nezavisni organ, upozoravao je Ministarstvo četiri puta, a peti put i premijera, kome je hronološki proslijeđena sva prepiska sa Simonelijem, WADA-om,… Da li je premijer pročitao, ne znam. Srećom, sačuvao sam svu prepisku i zadnje pismo premijeru, vidjevši da se ne reaguje na upozorenja”, rekao je Lalošević.\nKako problem može da se riješi…\n“Ako bi sada Skupština Crna Gore ekspresno promijenila dva člana Zakona o sportu. U jednom članu trebalo bi da piše ‘u anti-doping komisiji moraju da budu ljekari, pravnici, ekonomisti…’, a u drugom ‘Zakon stupa na snagu za sedam dana ili danom objavljivanja u Službenom listu’. Ukoliko bude dobre volje sve će da se riješi, ali ne zaslugom samozvanih eksperata, niti nekog novopostavljenog, već samo COK-a, anti-doping komisije, Skupštine… ali koliko je danas mora da ode inicijativa za promjenu članova Zakona o sportu”, kazao je Lalošević.\nU svakom slučaju, iako je kratak rok, čini se da je potrebno da se dogodi pravo čudo pa da crnogorski sportisti, jednako kao rumunski, tajlandski ili indonežanski, budu suspendovani sa svih takmičenja, ili da se, poput Rusije – gdje je čak i dokazano prisustvo sistemskog dopinga pod pokroviteljstvom države, ne takmiče pod svojom zastavom i himnom.


Želimo uređen sistem po evropskom modelu- da život ne stane, a da ljudi budu bezbedni – Podrinske\nŽelimo uređen sistem po evropskom modelu- da život ne stane, a da ljudi budu bezbedni\nZelenović smatra da je karantin rezultat nesposobnosti vlasti\nU Šapcu je još dvoje novoobolelih (ukupno od početka 66), a reč je o kontaktima ranije zaraženih zdravstvenih radnika Opšte bolnice u Šapcu. Prema oceni direktora, situacija u toj zdravstvenoj ustanovi je zadovoljavajuća, a od 34 ukupno testiranih od početka, 33 retestiranih je vraćeno na posao, a 23 je u izolaciji. Pozitivna radnica sa Odeljenja onkologije prebačena je u Banju Koviljaču, a tri anesteziologa je na ispomoći u bolnicama u Beogradu, saopšteno je na današnjoj konferenciji za novinare Gradskog štaba za vanredne situacije u dvorištu Gradske kuće.\nPrivreda nije stala, poštuju se mere\nKomandant Štaba Nebojša Zelenović rekao je da je obavljen razgovor sa direktorima državnog i privatnog Gerontološkog centra. Korisnici su dobro, bez tegoba.\n„Jazaki“ je počeo sa radom 23.aprila i povećava broj zaposlenih svakodnevno. Tokom sledeće nedelje gradonačelnik će se sastati sa menadžmentom, kako bi se uverio da sve funkcioniše prema uputstvima u vanrednom stanju. „Selettra“ počinje sa proizvodnjom 4.maja, dok su ostale kompanije radile redovno (Fox- pac, Refrion refrigeration, Vopachel, Kamoci, ODS technology i Briltech) ili sa smanjenim kapacitetom, kao ABS tools i Pasubio. Nema zaraženih, ni u menadžmentu, ni među zaposlenima, jer su rizici svedeni na najmanju moguću meru nošenjem zaštitne opreme i redovnom dezinfekcijom. Isti je slučaj sa građevinskim firmama.\nOdgovarajući na pitanje da li je uvođenje pojačane privredne aktivnosti kontradiktorno u odnosu na višednevni policijski čas svake sedmice, gradonačelnik je rekao da ne razume optimizam, budući da tek treba da se vidi kako će se stvari odvijati u narednim nedeljama. Istakao je da se ne slaže sa konceptom koji je država prihvatila, ali samo delimično primenila u praksi (karantini, zabranjen izlazak, nošenje maski).\n-Građani se ovde i dalje upućuju da svoje maske kupuju u prodavnicama po deset puta višim cenama nego pre krize. Ne razumem princip da primenjujemo nešto do određene granice, ali ne do kraja. U Šapcu smo podelili više od 120.000 maski sugrađanima, jer smo pre za to da imate višekratnu masku, koja će zaštiti vas i ljude oko vas, nego da dnevno potrošite 240 dinara za jednokratne. Ako imate samo dva člana porodice koja izlaze, to je 480 dinara dnevno, što je veliki izdatak na mesečnom nivou. Mi smo se ovde odlučili za princip da građani mogu da se kreću i firme da rade, ali da se poštuju pravila i da svi budu zaštićeni, uz pojačane mere dezinfekcije i brigu o javnom zdravlju, da ne dozvolimo životu da stane. Lično mislim da smo trebali da se opredelimo za evropski, nemački model, koji dozvoljava ljudima da se kreću i bave svojim poslom, samo je važno da se drži distanca i nosi maska. Čim ne postoji mogućnost da se o tome otvoreno razgovara, a da vas ne proglase protivnikom države ili optuže da želite da pobedi korona zato što postavljate pitanja, mi ćemo se mučiti ovako. Mi želimo da se uvede sloboda umesto karantina, sistem u kome će ljudi bezbedni, ali vlast za to nije sposobna- podvukao je Zelenović.\nPreventivno proširen obuhvat testiranja, otvaraju se i kladionice\nMeđu 11 uzoraka uzetih u COVID ambulanti nema pozitivnih, a danas je testirano 18, od čega je pet sa tegobama, dva onkološka pacijenta, a ostalo kontakti obolelih. Proširen obuhvat testiranja uzrokovan je nalogom nadležnih da se obavezno testiraju i pacijenti koji idu na hospitalizaciju iz drugih razloga ili radi prijema terapije, kao i svih članova domaćinstva COVID pozitivnih i svih zaposlenih u kolektivu gde se pojavi zaraza. Iz Banje Koviljače vraćeno je sedam medicinskih radnika i jedan policijski službenik, dok je iz KBC Zemun i sa Sajma vraćen po jedan pacijent.\n-Imaćemo bolji epidemiološki nadzor i kontrolu nad bolešću, jer testiranjem asimptomatskih slučajeva otkrivamo pozitivne u ranoj fazi, a težnja je da imamo što manje slučajeva sa srednje teškom i teškom kliničkom slikom, samim tim i smrtnih slučajeva- objasnila je direktorka Doma zdravlja Šabac dr Jasmina Stanković.\nNačelnik Gradske uprave Milan Vasić dodao je da je odlukom Vlade od sutra dozvoljen rad priređivača igara na sreću, kladionica i kockarnica, u objektima ne većim od 400 kvadratnih metara. Moraju se poštovati sve mere- socijalna distanca, postojanje dezo barijera i nošenje zaštitne opreme. Po evidenciji Odeljenja za lokalni ekonomski razvoj, oko 600 preduzetnika sutra će otvoriti svoja vrata korisnicima usluga.\n-Date su instrukcije za rad frizerskih i kozmetičkih salona, teretana i fitnes centara. Preporuka je da se zakazuju termini za rad sa klijentima/korisnicima usluga, uz sve obavezne zaštitne mere. Juče smo poslali mejl tim preduzetnicima sa instrukcijama kako treba da se ponašaju, pozivam ih i dalje da preuzmu zaštitne maske i dezo barijere u Odeljenju komunalne policije ili pozovu broj telefona 345 700- rekao je Vasić i dodao je da je važno da se mere primenjuju, kao i da će se u prvim danima delovati preventivno, a kasnije njihovo nepoštovanje i sankcionisati.


Tursko-srpski film „Potencijalni kandidat“ premijerno u Roterdamu « FCS\nTursko-srpski film „Potencijalni kandidat“ premijerno u Roterdamu\n23. januar 2020. | Autor: Đorđe Bajić\nFilm „Potencijalni kandidat“, nastao u tursko-srpskoj produkciji, imaće svetsku premijeru na 49. Međunarodnom filmskom festivalu u Roterdamu, koji se održava od 22. januara do 2. februara 2020. godine. Film je odabran da bude deo glavnog takmičarskog programa „Glasovi“ („Voices“). Filmove u ovom programu odlikuju snažne priče i likovi, a bave se važnim i provokativnim temama. „Potencijalni kandidat“ je najavljen kao moćan i energičan film koji se bavi politikom, licemerjem, cinizmom i korupcijom. Svetska premijera je zakazana za subotu, 25. januar 2020. godine.\nU odluci FCS-ove komisije, između ostalog, piše: „Uglednom lekaru sprema se neočekivani poraz u političkom životu, a on, ne uspevši da se izbori sa tim krahom, menja svoje ideale i načela… Izvanredno slojevita analiza transformacije ličnosti, veoma vešto obrađena u scenariju, nije jedini kvalitet ovog teksta. Premda se sve dešava u jednom danu, dramaturgija obezbeđuje praćenje i doživljaj događaja bez ispuštanja gledaočeve pažnje ijednog trenutka, sa posebnim akcentom na pitanje morala u već poprilično posrnulom današnjem društvu. Valjanje u blatu politike, pitanje koliko je pojedinac spreman da, u određenim okolnostima i pod određenim pritiskom, pogazi svoje lične stavove i načela.“\nNaš zbirni tekst o srpskim filmovima i srpskim manjinskim koprodukcijama koje ove godine učestvuju na Međunarodnom filmskom festivalu u Roterdamu pročitajte ovde.


04. 11. 2016. RTSKomentari (0)\nTužilaštvo istražuje slučaj zastrašivanja novinara CINS-a\nPrvo osnovno javno tužilaštvo u Beogradu naložilo je Policiji da istraži slučaj pretnji i praćenja novinarki Centra za istraživačko novinarstvo.\nTužilaštvo u Beogradu dobilo je krivičnu prijavu Centra za istraživačko novinarstvo protiv NN lica zbog pretnji novinarkama tog centra.\n"Tužilaštvo je dalo nalog za prikupljanje podataka i obaveštenja povodom navoda krivične prijave i da sasluša novinarke o kojima je reč radi rasvetljavanja tog slučaja", rekla je porparolka Tužilaštva Leposava Vujanović i dodala da će o ishodu postupka javnost blagovremeno biti obaveštena.\nCentar za istraživačko novinarstvo saopštio je juče da njihove novinare poslednjih dana prate i fotografišu nepoznate osobe, što je prijavljeno Policiji i Tužilaštvu.\nBranko Čečen, direktor CINS-a, za Insajder.net je rekao da će CINS svaku priču izgurati do kraja, uprkos zastrašivanjima.


Antievropska zamka za opoziciju - European Western Balkans\nAutor Nikola Burazer 24. 12. 2019. 24. 12. 2019.\nLutovac, Stefanović, Jeremić, Zelenović i Obradović; Foto: Tanjug / Tanja Valić\nČlanak je izvorno objavljen u nedeljniku NIN\nČesto se može čuti kako predsednik Aleksandar Vučić uživa podršku ključnih zapadnih sila, pre svega zbog njegove spremnosti da reši kosovsko pitanje na način na koje druge političke stranke ne bi bile spremne, ili ne bi bile u mogućnosti da urade.\nKako Srbija dobija ohrabrenja na evropskom putu uprkos sve ozbiljnijoj krizi demokratije u zemlji, mnogi izvlače zaključak da je Evropska unija jednostavno u ovom trenutku njegov saveznik zbog pitanja Kosova, i da Vučićev režim treba rušiti upravo ukazivanjem na njegovu izdaju Kosova u sprezi sa stranim silama. Ova strategija, međutim, ide direktno protiv interesa opozicije i na ruku predsedniku Vučiću.\nIako je nesumnjivo tačno da je Vučić u mnogim centrima moći viđen kao najveća nada da se pitanje Kosova ipak reši u dogledno vreme, bilo priznanjem nezavisnosti ili uz postizanje sporazuma o normalizaciji odnosa bez formalnog priznanja, ova podrška nije bezrezervna. I pored retoričke podrške evropskom putu koju slušamo svaki put kada zvaničnici EU dođu u posetu, Srbija trenutno vodi pregovore sa takvom brzinom da se može govoriti i o gotovo potpunom zastoju u evropskim integracijama. Ono gde Vučić dobija najveću podršku od EU, odnosno ključnih država članica jeste eksterni legitimitet koji mu pruža deklarativna podrška koju Srbija uživa na svom evropskom putu, ma koliko spor on bio.\nPredsednik Vučić ubeđuje svoje zapadne partnere da nije u stanju da napravi značajniji iskorak po pitanju Kosova zbog male podrške koju ima za bilo kakvo rešenje. Često se u medijima žali kako niko neće da podrži njegovo rešenje (koje nikada nije ni javno objasnio), i gotovo da kritikuje građane zbog suviše emotivnog odnosa prema evropskim integracijama i rešavanju pitanja Kosova, dok sebe predstavlja kao surovog realistu koji svom narodu pokušava da pomogne gorkom istinom.\nMeđutim, paralelno sa tim, medijska propagandna mašinerija pod kontrolom vlasti gotovo svakodnevno huška na rat, vređa građane albanske nacionalnosti sa kojim normalizacija treba da se postigne i prikazuje zapad, a pre svega EU i NATO, kao iskonsko antisrpsko zlo. Na to se nadovezuju i pojedini članovi vlade, koji sa pozicija visoke odgovornosti najgnusnijim uvredama govore o „Šiptarima“ i čine sve da građani Srbije vide kosovske Albance kao neprijatelje, a ne kao partnere u dijalogu i narod sa kojim sutra treba živeti u miru.\nZbog čega se ovo dešava? Prvo, jasno je da svojom medijskom mašinerijom i oštrim izjavama predstavnika vlasti Vučić želi da zadrži svoje nacionalističko biračko telo, te od njega sakrije sopstvenu spremnost na rešavanje, pa čak i formalno priznanje Kosova. Drugi razlog je nešto sofisticiraniji, ali ništa manje važan. Stvarajući odijum prema dijalogu sa Albancima i samoj EU, Vučić odseca manevarski prostor opoziciji da ga napada sa „proevropske“ strane. Što je društvo više radikalizovano, a entuzijazam prema evropskim integracijama i dijalogu sa Prištinom manji, to je manja šansa da će opozicija da ga napada zbog neefikasnosti dijaloga i sporosti evropskih integracija. Umesto toga, dobar deo opozicije napada Vučića što je uopšte spreman da rešava pitanje Kosova, a EU proglašava saučesnikom u ovom poduhvatu. Ako podrške evropskim integracijama ima, ona je tiha i nedorečena.\nZbog čega je upravo to ono što Vučić želi? Zbog toga što slika o nekonstruktivnoj, mahom nacionalističkoj opoziciji ide na ruku njegovom stvaranju slike o sebi kao jedinoj nadi da se izguraju i proces evropskih integracija i rešavanje pitanja Kosova. Njemu bi najviše odgovaralo kada bi imao opoziciju kakvu ima njegov kolega Milo Đukanović, prepoznatu kao antisistemsku i delom okrenutu Rusiji, koju većina država na zapadu vidi kao ultimativnu pretnju za svoje interese na Zapadnom Balkanu. Dokle god preovladava takva slika o opoziciji, istrajavaće ona slika o Vučiću sa početka ovog teksta – kao najboljeg mogućeg partnera za zapadne zemlje kada je u pitanju rešavanje pitanja Kosova, ali i uvođenje Srbije u EU.\nOpozicija ovakvu situaciju ne samo što treba da izbegne, već da je okrene u svoju korist. Umesto što se postavlja kao da je zapadna podrška vlastima u Srbiji gotova stvar, opozicija bi trebalo da se svojski potrudi da prikaže sebe kao bolju alternativu. Postoji ogroman manevarski prostor da se Vučić kritikuje ne zbog evropskih integracija, već zbog sporog i neefikasnog reformskog procesa, kao i zbog urušavanja demokratije i vladavine prava koje jesu razlog za trenutni zastoj u pregovorima o članstvu. Iako možda ovaj pristup deluje rizično, on je dugoročno daleko manje opasan od opcije da Vučić u potpunosti prisvoji evropske integracije kao nešto što samo on uspeva da progura u antievropskom okruženju, čime bi i opravdao gore predstavljenu sliku koju zapadni centri moći imaju o njemu.\nPitanje Kosova daleko je osetljivije, budući da u srpskoj opoziciji postoje stranke koje se oštro protive trenutnom dijalogu sa Kosovom, a gotovo sve otpisuju i mogućnost njegovog priznanja na kraju procesa normalizacije. Međutim, čak i ovde postoji manevarski prostor. Umesto što kritikuje dijalog kao takav, opozicija bi trebalo da napada Vučića zbog netransparentnog, neefikasnog i neiskrenog vođenja dijaloga, koji je praćen nasiljem, zastrašivanjem i represijom nad Srbima na Kosovu čijim bi interesima ceo proces trebalo da služi. Takođe treba ukazati, kako domaćoj, tako i stranoj javnosti, da dve strane koje pokušavaju da naprave iskorake u normalizaciji koristeći ratnu retoriku i uzdižući tenzije između dva naroda koliko je god to moguće, kao i gazeći po vladavini prava i elementarnim demokratskim principima, ne mogu na kraju postići ništa. Na kraju, opozicija bi mogla da izađe i sa sopstvenom platformom za pregovore sa institucijama Kosova.\nAko opozicija uspe da pokaže iskrenu posvećenost evropskim integracijama i reformskom procesu, kao i dijalogu sa Kosovom, može uspeti da nametne sebe kao poželjnijeg partnera. Ako umesto toga zanemaruje evropske integracije i Vučića „ruši“ na Kosovu, ona će završiti upravo u njegovoj zamci. Međunarodno izolovana, nepoželjna i neprihvatljiva u poređenju sa Vučićem, ma koliko njegov režim bio nedemokratski. Baš kao što je slučaj sa opozicijom u Crnoj Gori.\nNedavno su pojedinci iz različitih opozicionih stranaka, uključujući i predstavnike stranaka sa sumnjivim opozicionim profilom, usvojili Deklaraciju o Evropskoj Srbiji. Ne ulazeći u iskrenost motiva potpisnika, deluje da je pomenuta deklaracija otvorila mogućnost rascepa unutar stranaka u opoziciji, i da time ide u korist vlastima, koje je mogućnost bojkota izbora od strane ujedinjene opozicije vidljivo zabrinula. Opozicija bi morala da izbegne i ovu zamku. Možda bi trebalo da pokaže više entuzijazma kada je u pitanju odnos prema EU, ali se on svakako ne meri spremnošću da se izađe na neslobodne i nedemokratske izbore. Ona bi trebalo da pokuša da u institucijama EU pronađe svog saveznika i kad je ova tema u pitanju.\nAleksandar VučićEvropske integracijeKosovoNINRusija


Sutra je VELIKI praznik: Večeras tačno u PONOĆ pogledajte u nebo i zamislite želju | Najnovije vesti - Srbija danas\n13.09.2017. • 18:56 Srbija Danas\nSutra je VELIKI praznik: Večeras tačno u PONOĆ pogledajte u nebo i zamislite želju\nPredanje kaže da su se na ovaj dan čuda događala\nSrpska pravoslavna crkva i njeni vernici sutra obeležavaju dan posvećen Svetom Simeonu Stolpniku, rođenom oko 389. godine u selu Sis u maloazijskoj oblasti Kilikija.\nPredanje kaže se noćas obavezno mora pogledati u mesec. Ranije se verovalo da ako je mesec mlad, godina će biti rodna, pa su se ratari i zemljoradnic molili Svetom Simeonu Stolpniku za bogate useve.\nU nekim krajevima je rasprostranjeno verovanje da noćas tačno u ponoć valja pogledati u nebo i zamisliti želja, a ukoliko je iz srca i iskreno zamišljena, kažu da je Sveti Simeon ispunjava.\nTagovi: Sveti Simeon Stolpnik, praznik, običaji, Crkva, pravoslavlje, SPC, Srbija


Markoviću i Radonjiću po 30 godina za ubistvo Ćuruvije – RTV BPK\n5. Aprila 2019.\tRegija\nSudsko vijeće Specijalnog suda osudilo je četvoricu nekadašnjih pripadnika Državne bezbjednosti (DB), na ukupno 100 godina zatvora za ubistvo novinara Slavka Ćuruvije.\nNekadašnji šef DB-a Radomir Marković osuđen je na 30 godina zatvora zbog krivičnog djela teško ubistvo u pokušaju.\nNekadašnji šef beogradskog centra DB-a Milan Radonjić takođe je osuđen na 30 godina zatvora kao saizvršilac u teškom ubistvu.\nNekadašnji pripadnik DB-a Ratko Romić i Miroslav Kurak osuđei su na po 20 godina zatvora kao saizvršioci u teškom ubistvu. Kurak je u bjekstvu i presuda mu je izrečena u odsustvu.\nPodsjetimo, zamjenik tužioca za organizovani kriminal Milenko Mandić, koji zastupa optužnicu, predložio je maksimalne kazne od po 40 godina, navodeći da je Ćuruvija mučenički stradao u borbi za istinu i bolju budućnost.\nĆuruvija nije imao šanse da preživi, rekao je Mandić, navodeći da je tadašnja vlast vidjela u njemu opasnog protivnika.\nOdbrana optuženih je, u završnoj riječi, tražila oslobađajuću presudu, smatrajući da Tužilaštvo nije dokazalo da su krivi, uz tvrdnju da je optužnica “plod mašte”.\nPrvooptuženi, nekadašnji načelnik DB Radomir Marković je rekao da je postupak pokrenut kako bi se sve loše što se u tom periodu dešavalo pripisalo toj službi i tadašnjem predsjedniku države Slobodanu Miloševiću.\nTužilaštvo je navelo u optužnici da je Ćuruvija ubijen 11. aprila 1999, na Uskrs, iz niskih pobuda po nalogu NN osobe iz najviših struktura vlasti. Kao motiv se navodi želja da se ograniči sloboda medija i očuva moć i vlast, čije je predstavnike Ćuruvija javno kritikovao.\nTužilaštvo tereti i nekadašnjeg šefa beogradskog centa DB Milana Radonjića i nekadašnje pripadnike te službe Ratka Romića i Miroslava Kuraka, kojem se sudi u odsustvu jer je u bjekstvu. Prema nezvaničnim informacijama, on je prije više godina otišao u Afriku i tamo organizovao lov na krupnu divljač.\nNjih dvojica označeni su kao neposredni izvršioci, tako što su Ćuruviji prišli neopaženo s leđa u haustoru ispred zgrade gdje je živio. Kurak puca, tvrdi tužilaštvo, automatskim pištoljem sa metar i po razdaljine a zatim prilazi i puca ponovo u glavu Ćuruviji koji je pao na zemlju.\nOptužnica je podignuta poslije iskaza u istrazi Milorada Ulemeka Legije, nekadašnjeg komandanta Jedinice za specijalne operacije, koji je u vezu sa zločinom doveo, prije svega, Markovića.\nUlemek je na izdržavanju maksimalne kazne zatvora jer je osuđen u istim predmetima kao Marković, ali i za ubistvo premijera Zorana Đinđića i zločine Zemunskog klana.\nU predmetu Stambolić-Budva, u kojem su osuđeni Marković i Ulemek, direktno je navedeno da je tadašnji predsjednik države Slobodan Milošević dao nalog da se iz “niskih pobuda liše života pojedini njegovi politički protivnici”.\nTokom suđenja za ubistvo Ćuruvije saslušani su kao svjedoci brojni pripadnici DB koji su učestvovali tog dana u tajnom praćenju da bi se provjerila tvrdnja Tužilaštva da ih je Radonjić angažovao mimo pravila, kako bi imao podatke o njegovom kretanju.\nOni, navodi Tužilaštvo, nisu znali da je namjera Radonjića da podatke dostavi izvršiocima.\nVeliki dio postupka protekao je u svjedočenju tih i drugih pripadnika DB, ali je priličan dio njih tvrdio da ne mogu precizno da odgovore na pitanja jer je prošlo puno vremena pa se ne sjećaju.\nZavršnicu suđenja obilježila je neizvjesnost da li će moći da se koristi jedan od najvažnijih dokaza Tužilaštva, koje tvrdi da podaci sa baznih stanica mobilne telefonije ukazuju da su neposredni izvršioci ubistva bili na lokaciji gdje je Ćuruvija ubijen i u to vrijeme.\nVijeće je, odlučujući o prijedlogu odbrane, izdvojilo dio tih traka ali ih je Apelacioni sud vratio u spise predmeta.\nVijeće nije prihvatilo prijedlog odbrane da se u sudnici kao svjedoci pojave i političari iz državnog vrha, u vrijeme kada se zločin dogodio, među njima i tadašnji ministar informisanja Aleksandar Vučić.\nNa prijedlog tužilaštva saslušan je kao svjedok autor teksta u Ekspres politici Miroslav Marković, pod nazivom “Ćuruvija dočekao bombe”, objavljen u vrijeme NATO bombardovanja.\nU njemu se pozivao na govor supruge Miloševića, Mire Marković održan prilikom osnivanja Komiteta Univerzitetske ljevice Jugoslavije.


Telenor pustio u rad prvu 5G baznu stanicu u NTP Beograd – Naučno-tehnološki park Beograd\nTelenor pustio u rad prvu 5G baznu stanicu u NTP Beograd\nKompanija Telenor pustila je u rad prve 5G bazne stanice u Srbiji u Naučno-tehnološkom parku Beograd, kreirajući 5G okruženje koje od danas mogu koristiti domaće i strane kompanije, startapovi i studenti tehničkih fakulteta za razvoj rešenja na tehnologiji budućnosti. Događaju je prisustvovao je i Rasim Ljajić, ministar turizma, trgovine i telekomunikacija u Vladi Republike Srbije koji je rekao da činjenica da Srbija ima 5G testno okruženje još jedan korak koji Srbiju pozicionira na digitalnoj mapi Evrope i sveta.\nPeta generacija mobilnog interneta donosi višestruko uvećane brzine protoka, veću pokrivenost i kapacitete i gotovo potpuno odsustvo kašnjenja u prenosu podataka. Brzine koje nudi su od 10 do 100 puta veće od trenutno dostupnih, a očekuje se da će najveću primenu imati u automatizaciji i kontroli proizvodnih procesa, medicini, komunalnim uslugama, poljoprivrednoj i automobilskoj industriji.\n– Delimo viziju Srbije kao lidera u regionu u razvoju digitalne ekonomije i inovacija. 5G je tehnologija budućnosti i želimo da budemo spremni za trenutak kad bude u komercijalnoj upotrebi. Pozivamo kompanije iz zemlje i regiona da iskoriste činjenicu da imaju 5G okruženje na raspolaganju i već danas počnu da razvijaju svoja poslovna rešenja za budućnost – rekao je Majk Mišel, generalni direktor Telenora u Srbiji.\nMihailo Jovanović, direktor Kancelarije za IT i eUpravu istakao je da za razliku od svih prethodnih generacija mobilne telefonije, 5G generacija donosi mnogo brži odziv mreže i mnogo veću brzinu prenosa podataka, što znači da će za mnoge primene, kao što su virtuelna i proširena realnost, za koje smo do sada morali da koristimo fiksne računare, moći da koristimo mobilne uređaje u pokretu.\n5G testno okruženje koristiće od septembra i studenti Elektrotehničkog fakulteta Univerziteta u Beogradu koji su prvi partneri ovog projekta.\n– Uspostavljanje 5G okruženja kod nas je važan iskorak u budućnost koji mnogo obećava. Front nove tehnološke generacije koji je stigao do nas pre nego što smo očekivali ima potencijal da bude značajan generator razvoja digitalnih i pratećih industrija. Kao jedan od prvih partnera na ovom projektu, pružamo punu podršku i trudićemo se da kroz angažovanje i eksperimentisanje naših istraživača i studenata damo doprinos u kreiranju novih rešenja – istakao je dr Milo Tomašević, dekan Elektrotehničkog fakulteta.\nNa događaju su rešenja predstavile kompanije iz Naučno-tehnološkog parka – Novelic i DigitalWorx koje će raditi na razvoju primene 5G tehnologije na svojim proizvodima.\nTelenor je za testno okruženje dobio od Regulatorne agencije za elektronske komunikacije i poštanske usluge (RATEL) na privremeno korišćenje spektar u frekvencijskom opsegu 2600 MHz i 3600 MHz, koji može da podrži brzinu i funkcionalnosti 5G mreže.


Zbor i pokazna vežba povodom Međunarodnog dana protiv rizika od katastrofa | 13/10/2021 VOLIM ZRENJANIN\nZbor i pokazna vežba povodom Međunarodnog dana protiv rizika od katastrofa\nZrenjanin - Vanredne situacije\nGradonačelnik je danas, sa saradnicima, prisustvovao taktičko-tehničkom zboru pripadnika civilne zaštite grada Zrenjanina, kao i vežbi početnog gašenja požara na prostoru ispred magacina Odseka za civilnu zaštitu u Ulici vojvode Bojovića.\nMogao se videti deo opreme i sredstava nabavljenih poslednjih godina, poput mobilnih agregata i pumpi, usisnih cevi, šatora, namenskih vozila, motornih čamaca za spasavanje, kompleta vatrogasne i lične opreme…\nKLIKNITE OVDE ZA 50 FOTOGRAFIJA SA DOGAĐAJA\nPožari i poplave na ovom terenu predstavljaju dva najveća rizika. Što se tiče poplava, preventivno delujemo zajedno s vodoprivrednim preduzećima, tako što izmuljavamo kanale i gradimo i ojačavamo nasipe na rizičnim mestima, a kada su požari u pitanju, ta opasnost je posebno izražena u atarima, nakon skidanja useva, za šta je najveći krivac ljudski faktor. U tom smislu, veoma smo zadovoljni što našem profesionalnom vatrogasnom bataljonu pomaže gradsko vatrogasno društvo, sa 23 dobro osposobljene jedinice. Uvideli smo da najveći problemi mogu nastati u međusobnoj komunikaciji, pa smo i kroz projekat koji danas promovišemo, nabavili sredstva za poboljšanje radio-veza i time unapredili kontrolu na samom terenu – rekao je gradonačelnik i dodao da je prethodnih godina, kroz različite projekte, nabavljeno nove opreme, vozila i sredstava za delovanje u vanrednim situacijama u vrednosti od više stotina hiljada evra.\nŠef Odseka za odbranu i vanredne situacije Gradske uprave Zrenjanin Miroslav Sladojević rekao je da je tokom ove godine, u okviru dva projekta, nabavljeno namensko vozilo i nedostajuća oprema, u ukupoj vrednosti od 5,9 miliona dinara.\nU pitanju je saradnja Grada Zrenjanina sa Pokrajinskom vladom i Ministarstvom za državnu upravu i lokalnu samoupravu, s ciljem jačanja kapaciteta lokalne samouprave za reagovanje u vanrednim situacijama. Nabavljeno je terensko vozilo, koje će imati i funkciju komandnog vozila za potrebe Gradskog štaba za vanredne situacije, a od opreme smo. izemđu ostalog, dobili vodene i muljne pumpe, agregate za napajanje električnom energijom, kao i motorne testere namenjene početnom gašenju požara – rekao je Sladojević.


Đurić: Zajednica autonomnih opština na Kosovu - težište politike\nSavetnik predsednika Srbije Marko Đurić izjavio je u četvrtak da su se značajni politički akteri u Srbiji dogovorili da zahtev za stvaranje zajednica autonomnih opština na Kosovu bude težište državne politike u pregovorima Beograda i Prištine, odnosno u svim temama koje se pokreću u Briselu.\nĐurić je za Radio-televiziju Srbije (RTS) rekao da su svi modaliteti za pregovore "već razrađeni i spremni".\n"Srbija ima pun mandat da pregovore sprovede i da zastupa stavove iznete u platformi i rezoluciji koju je usvojila Skupština, a koji omogućavaju dovoljan prostor za postizanje kompromisa", naveo je Đurić.\nOn je kazao da bi zajednica autonomnih opština imala svoju skupštinu, kao i izvršno veće, koje bi na konkretan način uticalo na oblast unutrašnjih poslova, pravosuđa i druge oblasti života koje su bitne za opstanak ne samo srpske nego i drugih zajednica na Kosovu.\n"Mi time garantujemo očuvanje naše ustavno-pravne pozicije i ostavljamo prostor Prištini da sačuva svoju političku i pravnu fikciju o svom trenutnom statusu", rekao je Đurić.


Takmičenje za najbolji literarni rad na temu “Srpska u Srcu” – mladibl.com\nPovodom 30 godina od nastanka Republike Srpske, Predstavništvo Republike Srpske u Grčkoj organizuje takmičenje za izbor najboljeg literarnog rada na temu “Srpska u Srcu”.\nPravo na učešće imaju učenici srednjih škola i učenici 8. i 9. razreda osnovnih škola iz Republike Srpske.\nNagrada za najbolji rad je petodnevno putovanje u Solun, kako za autora tako i za njegovu porodicu.\nO najboljim radovima odlučivaće profesor srpskog jezika Biljana Turanjanin Nikolopulos, pisac Jelena Kalajdžija zajedno sa šefom Predstavništva Jelenom Jovanović.\nRok za slanje je 1. april 2022. godine, a radovi se mogu slati na imejl Predstavništva: office@srpskaingreece.com\nPobjednici će biti proglašeni 2. maja 2022. godine.\n← Otvorene prijave za 5. izdanje „Run&More Weekend“ festivala\nU BiH otvoren javni poziv za digitalne inovativne HUB-ove →


„Roming kao kod kuće“ na Zapadnom Balkanu - Mladirini\nPiši nam !\nTelekomunikacija građana u regionu Zapadnog Balkana počev od 1. jula 2021. godine odvijaće se bez plaćanja roming naknade, kao rezultat ulaska u treću fazu sprovođenja Regionalnog sporazuma o romingu za Zapadni Balkan. Ovaj sporazum, potpisan na drugom Digitalnom samitu Zapadnog Balkana u Beogradu 4. aprila 2019. godine, značajan je iskorak zemalja regiona u implementaciji Višegodišnjeg akcionog plana (MAP) za regionalni ekonomski prostor (REA) i Digitalne agende za Zapadni Balkan Evropske komisije, koju su zemlje podržale na Digitalnom samitu u Sofiji 2018. godine. Njime se takođe postiže niz benefita za korisnike mobilnih usluga u obavljanju prekograničnih poziva, razmeni poruka i prenosu podataka, poslovanju, turizmu, jačanju intraregionalne povezanosti i uspostavljanju zajedničkog regionalnog tržišta.\nZnačajna karakteristika sporazuma je predviđanje postepenog sprovođenja, čime se zemljama omogućio dvogodišnji period da uvedu režim mobilnog saobraćaja zasnovan na principu „roming kao kod kuće“ koji postoji u okviru Evropske unije. Ovo je podrazumevalo da u tranzicionom periodu od 1. jula 2019. do 30. juna 2021. godine dođe do postepenog snižavanja roming troškova, po modelu da se na cenu usluge u okviru matične mreže dodaju roming troškovi, tako da za regulisane pozive oni ne prelaze 0,05 € po minutu, za SMS poruke 0,02 € po poruci i 0,025 € po megabajtu za prenos podataka. Nakon isteka ovog perioda, Članom 5 predviđa se ukidanje naplate bilo kakvih dodataka na domaću cenu za upućene ili primljene pozive, poruke ili podatke. Na ovaj način, u slučaju putovanja iz Srbije u neku drugu zemlju Zapadnog Balkana, prilikom korišćenja mobilnih usluga, naplaćivaće se cena koja važi u domaćem saobraćaju.\nZnačaj ovog sporazuma ogleda se i u pokazanoj političkoj volji zemalja za međusobnu saradnju. Multilateralizam iskazan u pregovaranju, potpisivanju i implementaciji sporazuma način je da se odnosi poboljšaju u sferama gde je prepreke moguće rešavati učešćem svih regionalnih aktera. Ovakvom inicijativom zemlje su pokazale svoju privrženost Berlinskom procesu, odnosno procesu iz kojeg je ova inicijativa i prostekla i okviru za jačanje saradnje i ekonomski napredak regiona u kontekstu procesa evropskih integracija. U tom smislu, novi režim telekomunikacija odlična je šansa da EU takođe potencijalno krene sa smanjenjem cena rominga u odnosu na region, što bi predstavljalo podstrek daljoj integraciji.\nPored pozitivne političke poruke koju region šalje na ovaj način, od 1. jula tekuće godine otvara se niz šansi koje će se manifestovati na svakodnevnom nivou. Ukidanjem rominga smanjiće se ukupni troškovi boravka u drugim zemljama Zapadnog Balkana, što bi moglo podstaći putovanja unutar regiona, kao i regionalni turistički razvoj. Poslovanje i investiranje u regionu se takođe olakšavaju na ovaj način. Iako su telekomunikacije samo jedan od aspekata digitalne transformacije regiona, na ovaj način ekonomije Zapadnog Balkana deluju i u skladu sa predviđenim inicijativama Ekonomskog i investicionog plana za Zapadni Balkan Evropske komisije, čiji je jedan od ciljeva pružanje podrške njihovoj digitalnoj tranziciji.\nUkupno posmatrano, sporazum i novine koje on donosi na ekonomskom i društvenom planu od 1. jula 2021. godine olakšavaju dalji put zemljama Zapadnog Balkana ka članstvu u Evropskoj uniji. Kako postoji niz prednosti koje sporazum donosi, suštinski zadatak zemalja Zapadnog Balkana je pokazivanje doslednosti u njegovoj primeni u narednom periodu. Neplaćanje rominga svakako će olakšati poduhvat postizanja četiri slobode kretanja ljudi, robe, usluga i kapitala, po ugledu na Uniju.\ninBIH/SRB/MNE, Blog, pll_60e4633f166d3/23.07.2021.\nPhoto credit: Evalart


Zadnjeg dana trgovanja u ovoj godini promet 123.960 KM - Klix.ba\nZadnjeg dana trgovanja u ovoj godini promet 123.960 KM\n31.12.2009. u 15:00\nNa današnjem trgovanju na Banjalučkoj berzi ostvaren je promet od 123.960 KM, kroz 74 transakcija. Od akcija na službenom berzanskom tržištu lista B najveći promet je ostvaren akcijama Telekoma Srpske a.d. Banja Luka, a trgovalo se u iznosu od 15.440 KM, po prosječnoj cijeni od 1,49 KM, čime je ostvaren rast u odnosu na prošlo trgovanje za 2,05 posto.\nUkupan promet sa obveznicama na današnjem trgovanju iznosio je 22.965,95 KM. Od obveznica najviše se trgovalo sa obveznicama Republika Srpska - izmirenje ratne štete 3 u vrijednosti od 15.850 KM. Prosječna cijena ovih obveznica ostvarila je pad od -4,67 posto.\nOd akcija zatvorenih investicionih fondova najveći promet je ostvaren sa akcijama ZIF Zepter fonda a.d. Banja Luka, a trgovalo se u iznosu od 11.590 KM, po prosječnoj cijeni od 5,34 KM, što predstavlja rast cijene za 5,74 posto.\nAkcije sedam fondova su ostvarile rast prosječne cijene, od čega su najveći rast imale akcije ZIF Balkan investment fond a.d. Banja Luka (9,47 posto), i danas se ovim akcijama trgovalo po prosječnoj cijeni od 5,20 KM.\nOd hartija od vrijednosti na slobodnom berzanskom tržištu najveći promet je ostvaren sa JP komunalno a.d. Pale akcijama, trgovalo se u iznosu od 9.939 KM, po prosječnoj cijeni od 1,28 KM.\nVrijednost BIRS indeksa se povećala za 0,75 posto i iznosi 991,84 poena, a vrijednost FIRS indeksa se povećala za 4,20 posto i iznosi 1.864,62 poena.\nUplata stare devizne štednje u FBiH\n31.12.2009. u 14:26


Jubilarni FEST | Blog | Novi Apartmani Beograd\nNema posustajanja, jer će se u inat svemu u Beogradu po jubilarni 50. put održati čuveni FEST najvažnija manifestacija sedme umetnosti ovog dela Evrope.\nNova, 2022. godina nije samo još jedna godina u dugačkom nizu održavanja ovog kultnog filmskog festivala. Ovo je posebna godina za Međunarodni filmski festival FEST, jer ovo je godina kada će se jubilarno 50-ti put održati ovaj čuveni filmski festival.\nJubilarni 50. FEST održaće su u periodu od 25. februara do 6. marta 2022. godine. Slogan jubilarnog pedesetog FEST-a jeste „NOVI HRABRI SVET“, što predstavlja svojevrsni omaž sloganu prvog FESTA – “Hrabri novi svet”, održanog davne 1971. godine.\nNa jubilarnom 50-om FEST-u, biće prikazani filmovi koji su tokom prošle godine na čuvenom Kanskom i Venecijanskom osvojili glavne nagrade. Tako će Beogradski festival imati čast da prikaže film „Titan„, rediteljke Žulije Dukorno, koji je dobitnik je Zlatne palme u Kanu, kao i film „Događaj“, rediteljke Odri Divan, koji je osvojio nagradu Zlatni lav za najbolji film na 78. Filmskom festival u Veneciji.\nNa otvaranju ovogodišnjeg FEST-a biće prikazan film „Strahinja Banović„, reditelja Stefana Arsenijevića i to će biti srpska premijera ostvarenja koje je već osvojilo brojne nagrade među kojima je i Kristalni globus za najbolji film na prestižnom 55. Filmskom festivalu u Karlovim Varima, kao i nagrade za najboljeg glumca i specijalno priznanje žirija za direktorku fotografije na tom istom festivalu.\nOno što se za sada takođe zna jeste i da će Nagrada “Beogradski pobednik” ove godine biti dodeljena čuvenom reditelju Emiru Kusturici i glumcu Mikiju Manojloviću koji su svojim izvanrednim radom već obeležili domaću, ali i svetsku kinematografiju.\nNa ovogodišnjem FEST-u biće prikazano više od 80 premijernih filmova u različitim programskim selekcijama, a projekcije će biti raspoređene u 12 bioskopskih sala širom Beograda. Portal Novi Apartmani kontinuirano će pratiti sve najave i izveštavati brojne ljubitelje filma o novostima i repertoaru jubilarno 50-og Međunarodnog filmskog festivala FEST.\nUkoliko ste jedan od onih ljubitelja prave i pomalo zaboravljene kinematografije i koji će imati sreće da prestonicu Srbije poseti baš u periodu održavanja FEST-a predlažemo vam da na našem sajtu u sekciji Centar odaberete jedan od mnogobrojnih i savršeno opremljenih apartmana u blizini Kombank dvorane, centralne lokacije ovogodišnjeg festivala i udobno provedete festivalske dane u Beogradu.\nUkoliko nikada niste bili u Beogradu, vreme održavanja FEST-a definitivno je pravo vreme za to. Uživajte u Beogradu koji se svake godine u ovom periodu pretvara u centar glamura, sjaja i senzacija, svega onoga što prati i što je nerazdvojni deo filma i sedme umetnosti, bez obzira na Covid – 19 i brojne druge probleme!


Petković: Osmani i Kurti da prevaziđu antisrpsku opsesiju i okrenu se dijalogu – Dnevni Magazin\nPetković: Osmani i…\nPetković je rekao da od dve izjave koje je za manje od 24 sata gospođa Osmani dala sa nove pozicije u okviru Privremenih institucija samouprave, obe su bile uperene prema Beogradu i obojene otvorenim animozitetom prema srpskim narodu.\n“To veoma jasno govori da će prioriteti nove vlasti u Prištini, umesto dijaloga i traganja za kompromisom biti ogoljena mržnja prema Srbima”, naveo je Petković.\nPrema njegovim rečima, u tome, nažalost, nije usamljena jer zapaljivu antisrpsku retoriku nastavlja da podgreva i njen politički mentor Aljbin Kurti.\n“Umesto toga, Osmani i Kurti treba da smognu snage da prevaziđu antisrpsku opsesiju i okrenu se dijalogu, kompromisu, razgovoru, zajedničkom traganju za rešenjem i ispunjavanju međunarodno priznatih obaveza”, naveo je direktor kancelarije za KiM.\nPetković ističe da je Beograd na tom putu punih osam godina i uprkos svim opstrukcijama Prištine, ucenama i pretnjama, istrajava u naporima da osigura stabilnu budućnost i mir za sve narode na ovim prostorima.\nIzaslanik kralja Bahreina u poseti Srbiji


Predsednik PSS - BK GROUP uputio pismo Herbertu Disu, predsedavajućem borda menadžmenta VW i predsedavajućem borda brenda VW putnički automobili, u kojem ga je, pozivajući se na lično poznanstvo, zamolio da nemački automobilski gigant investira u našoj zemlji, za šta se zalaže i predsednik Srbije Aleksandar Vučić.\n- Dolazak nemačkog automobilskog giganta "Folksvagen" u Srbiju osigurao bi stabilnu budućnost našoj zemlji. Stoga je nedavno predsednik Aleksandar Vučić naglasio da će se boriti do kraja da se takva investicija, kao što je gradnja fabrike jedne od tehnološki najnaprednijih kompanija na svetu, realizuje baš kod nas jer smo, kako je istakao, najbolji u konkurenciji Rumunije, Bugarske, Turske i Severne Makedonije.\n- Obraćam Vam se kao jednom od najodgovornijih svetskih poslovnih lidera, koji svojom vizijom i upravljanjem globalnim procesima omogućavaju napredak naše civilizacije i put u bolju i srećniju budućnost čovečanstva. Vaša odgovornost na funkciji koju obavljate u mnogome prevazilaze odgovornosti i kapcitete čelnih lidera većine savremenih svetskih zemalja. Kao čoveku i profesionalcu izuzetnog formata čiji rad pratim, želim da Vam se obratim sa inicijativom i molbom da poslovnom odlukom, Vi kao Chairman of the Board of Management of Volkswagen AG and Chairman of the Board of Volkswagen Passenger Cars brand, pokrenete novi uspešni razvojni proces u Jugoistočnoj Evropi i Republici Srbiji.


Košarkaši Juniora upisali su prvu pobjedu u ovogodišnjem izdanju Prve A juniors...\nMitrović saopštio spisak za duele sa Slovenijom i Španijom\nObavljen žrijeb za EP mlađih kategorija\nDanas je objavljen žrijeb za kontinentalne šampionate predstojećeg ljeta za mlađe kategorije u košarci.\nOkupljanje potencijalnih reprezentativki u Podgorici\nU nedjelju u sportskom kompleksu “Verde” okupilo se 20 potencijalnih reprezentativki Crne Gore uzrasta do 16 i 18 godina.\nCrna Gora razbila Bjelorusiju u Minsku\nKošarkaška reprezentacija Crne Gore savladala je večeras u Minsku selekciju Bjelorusije u meču 2. kola kvalifikacija za Mundobasket (grupa A) rezultatom 67:91.\nCrnogorke preslišale i Bosnu\nKošarkašice Crne Gore zabilježile su i drugu pobjedu u kvalifikacijama za EP. Oružje pred našim damama položila je Bosna i Hercegovina koju su naše dame savladale sa 76:55.


11-11-2018 21:20 Srbija Društvo\nMinistarstvo za rad, zapošljavanje, boračka i socijalna pitanja uvek apeluje na građane Srbije koji traže posao u inostranstvu da vode računa ko posreduje u njihovom zapošljavanju.\nGrađani država koje nisu u EU u koje spadaju i države Zapadnog Balkana, u koje opet spada i Srbija, mogu raditi u Nemačkoj samo ako imaju dozvolu boravka i dozvolu za rad.\nPostoje ograničena i neograničena dozvola za radi, ali postoji i “Plava Karta EU".\nUslov da građanin Srbije dobije dozvolu za rad jeste da ima pasoš i ne sme da pripada grupi onih ljudi kojima je odbijen zahtev za azil.\nDruga stvar koju ta osoba treba da uradi jeste da ima dovoljno sredstava za život tj. da ima novac u banci, posao sa nekom normalnom platom ili da neko iz Nemačke garantuje za njega.\nTakav građanin Srbije ne može otići u Nemačku i da tamo traži socijalnu pomoć ili pomoć za nezaposlene. Znači te stvari su samo garancije koje bi trebale da obezbede interese Nemačke.\nOno što ne piše u tim pravilima jeste da osim ove cele papirologije, takav građanin koji se odluči da ode da radi u Nemačku, mora da ima određene kvalifikacije i da što bolje poznaje Nemački jezik.\nE sad, svako ko traži posao u Nemačkoj može zatražiti i “Vizu za traženje posla”. Tu vizu traži u ambasadi ili konzulatu Nemačke. Međutim, ni to nije garant da možete da radite.\nPrvo morate da pronađete radno mesto, a zatim podnosite i zahtev za dobijanje dozvole boravka radi zapošljavanja.\nTo su zvanične informacije i ono što je proverena činjenica… za sada.\nMinistarstvo za rad, zapošljavanje, boračka i socijalna pitanja uvek apeluje na građane Srbije koji traže posao u inostranstvu da vode računa ko posreduje u njihovom zapošljavanju i da li agencija za zapošljavanje u inostranstvu ima odobrenje za takav rad, jer samo tako mogu biti sigurni da legalno odlaze na rad u inostranstvo.\nPročitajte OVDE koji je to status na Fejsbuku uzburkao Srbiju.


Radio Tivat | Održana obuka „Integritet u javnoj upravi i sprovođenje planova integriteta“\n16 мар Održana obuka „Integritet u javnoj upravi i sprovođenje planova integriteta“\nPosted at 13:42h in Opština\tby\tZora Krstovic\nU multimedijalnoj sali Opštine Tivat danas je održan seminar – “Integritet u javnoj upravi i sprovođenje planova integriteta”. Seminaru su, osim predstavnika tivatske Opštine, prisustvovali predstavnici opština Herceg Novi, Kotor, Budva i Bar.\nCilj skupa je bio da se polaznici upoznaju sa principom integriteta u javnoj upravi i unapređenju znanja, pružanje podrške u izradi i sprovođenju planova, a koordinator Sektora za prevenciju korupcije i predavač na skupu, mr Mladen Tomović iz Agencije za sprečavanje korupcije je polaznicima predstavio opšte i posebne oblasti rizika, postojeće mjere kontrole, predložene mjere za smanjenje, odnosno otklanjanje rizika, kao i ulozi menadžera integriteta u praćenju sprovođenja mjera iz planova integriteta.\nDo sada je preko 700 institucija donijelo planove integriteta i dostavilo Agenciji za sprečavanje korupcije, koji su do sada uradili oko 200 pojedinačnih preporuka za unapređenje planova, odnosno mjera, kazao je Tomović.\n„Sa pozicija Agencije čini nam se da su državne institucije, jedinice lokalne samouprave, preduzeća i javne ustanove kvalitetno pristupili ovom pitanju. Ono što predstavlja izazov za naredni period jeste pitanje efektivnosti samih dokumenata, odnosno ostvarivanja konkretnih efekata na rad institucije kroz planove integriteta“.\nU zavisnosti od toga koliko je efikasan sistem upravljanja u jednoj jedinici, toliko su o značaju ove teme upoznati i zaposleni, naveo je Tomović naglasivši da iz Agencije stalno potenciraju na značaju i ulozi plana integriteta i obavještavaju ne samo menadžere integriteta nego i starješine organa.\nOn je najavio da će i u narednom periodu nastaviti sa obukama i na centralnom i lokalnom nivou kako bi se pitanju integriteta dalo na značaju u smislu mehanizama za blagovremeno reagovanje, ne samo na korupcijske rizike u institucijama nego i na eliminisanje drugih oblika, nepristrasnost i drugog neodgovarajućeg ponašanja, koje može prouzrokovati narušavanje integriteta, objasnio je Tomović.\nPlan integriteta može da služi kao strateški dokument direktorima za praćenje rizika korupcije, kao i da se u svakom momentu informiše o mogućim rizicima, naglasio je Tomović posebno istakavši da uloga plana integriteta kao značajnog mehanizma upravljanja rizičnim radnim procesima u instituciji od strane menadžmenta.\nIstaknuta je preporuka da organi vlasti pravovremeno pristupe procesu procjene efikasnosti i efektivnosti usvojenih planova integriteta da bi se osigurao visok stepen uspješne implementacije antikorupcijskih aktivnosti iz planova integriteta.


Institut za transfuziju krvi pozvao je građane da i ove nedelje daju krv, što mogu da učine u prostorijama ove ustanove u Svetog Save 39, radnim danom od 7 do 19 i subotom i praznicima od 8 do 15 sati\n18. Jan 0\nZimska kampanja je u toku, tako da će se danas transfuziološki autobus nalaziti ispred opštine Zvezdara od 11 do 16 časova, a u utorak, 19. januara, u istom vremenskom periodu kod starog Merkatora u Novom Beogradu i ispred Doma zdravlja u Požeškoj ulici na Banovom brdu.\nU sredu, 20. januara, krv se može dati u naselju Stepa Stepanović, od 11 do 16 sati, kao i na Zvezdari, JKP „Gradska čistoća”, od 9 do 14 sati i u Policijskoj upravi za Grad Beograd na Paliluli u istom vremenskom periodu.\nU četvrtak, 21. januara, akcija je organizovana u Novom Beogradu, Dom zdravlja „Novi Beograd“, ulica Maršala Tolbuhina 30, od 11 do 15 sati, kao i na Starom gradu, direkcija GSP „Beograd”, od 9 do 14 časova.\nU petak, 22. januara, krv se može dati u Novom Beogradu, „Džambo Supervero”, od 11 do 16 časova, i u isto vreme na Čukarici, „Ada mol”. Akcije su organizovane i tokom sledećeg vikenda, i to u subotu, 23. januara, ispred novobeogradskog „Imo autlet centra” od 11 do 16 časova i na Vidikovcu ispred Crkve svetog preobraženja Gospodnjeg od 9 do 14 časova.\nU nedelju, 24. januara, krv se može dati u transfuziološkom autobusu u „Zemun parku” od 12 do 16 sati.\n-Uvek je pravo vreme da učinite prvi korak. Postanite davalac krvi. Pridružite se zajedničkoj borbi za život, kažu iz Instituta za transfuziju krvi Srbije.


Viktorija Bekam: Od Spajsice do cenjene modne dizajnerke - Page 4 of 6 - WANNABE MAGAZINE\nViktorija je u svet dizajna ušla polako, nizom saradnji, od one sa Lindom Ferou, preko saradnji sa brendovima Rock & Republic i Coty, do saradnje sa japanskim brendom Samantha Thavasa, sa kojim su, osim Viktorije, sarađivale još i Paris Hilton i Bijonse. Iako nijedna od ovih saradnji ne može da se svrsta u kategoriju visoke mode, one su bile početak putanje koju je popularna kreatorka morala da pređe da bi došla do uspeha.\n“U to vreme sam samo želela da kreiram i stvorila se mogućnost da radim sa ovim ljudima. Oni su mi omogućili da se oprobam u ovom poslu i obožavala sam svaki trenutak proveden sa njima. Naučila sam mnogo stvari koje sam proces dizajniranja iziskuje, ali sam uvidela i detalje koje bih sama promenila. Bilo je to zaista neverovatno iskustvo.”\nViktorija je ubrzo shvatila da joj ni to nije dovoljno, te da želi da se posveti čitavom procesu, kako kreiranja, tako i vođenja jedne velike kompanije. U tome joj je mnogo pomogao Sajmon Fuler, kog je upoznala sa 18 godina kao jedna od članica grupe Spice Girls, koja je zahvaljujući njemu postala najprodavanija ženska pop grupa svih vremena, a koji je od samog početka bio uz nju i čija kompanija “XIX Management” ima udeo u vidu trećine vlasništva Viktorijine kompanije. Međutim, ni Fulerovo učešće u vlasništvu nije moglo da promeni sliku koju je ceo svet imao o ovoj trendseterki.\n“Nisam osećala nikakav pritisak, jer su svi mislili da ću da ispadnem glupa. Ali oni nisu znali da u celu priču nisam ušla da bih se dokazivala drugima, već da bih se dokazala samoj sebi.”\nKao i svakog drugog preduzetnika, i Viktoriju je čekao izbor tima koji će biti “mozak” njene kompanije. Svi su očekivali čitavu plejadu modnih stručnjaka, a ona se na početku odlučila samo za njih troje – pored nje, u timu su se našli još i njena “desna ruka” Melani Klark, koja je ranije radila za brendove Johnatan Saunders i Roland Mouret, i Trejsi Love, koja je jedno vreme radila za Luelu Bartli.\nSa svojim malim, ali vrednim timom, Viktorija Bekam je predstavila svoju prvu kolekciju, na Nedelji mode u Njujorku u septembru 2008. godine.


- page 12 / 125\nNepostojanje institucionalne kontrole, ovog tipa, ostavlja otvoren prostor da se od strane javnopravnih subjekata, kojima su povjerena javna dobara, ista koriste na nezakonit, neekonimačan ili neefikasan način6. Državna revizija, predstavlja dio nezavisnog sistema kontrole u državi, koji doprinosi unapredjenju odgovornosti nosioca javnopravnih funkcija i transparentnosti rada i upravljanja u javnom sektoru. . Potreba da se institut eksterne revizije, primjenom naučnih metoda, izuči, valjano prezentira i daju odredjene preporuke, u cilju njegove buduće, uspješnije, primjene na nacionalnom nivou inperatv je u procesu evropske profilacije crnogorskog društva. Eksterna revizija sastoji se od radnji koje imaju za cilj da obezbjede:\nuspješno planiranje, izvršenje i kontrolu budžeta, korišćenje javnih dobara u skladu sa pozitivnim propisima i da su ista koriste u ostvarivanju ciljeva koje su utvdjeni programima donesenim od predstavničkih tijela i vlade kao izvršnog organa. Nepostojanje institucionalne kontrole, ovog tipa, ostavlja otvoren prostor da se političke odluke, npr. parlamenta prilikom usavjanja završnog računa budžeta, donose bez prethodno obezbjedjenog stručnog mišljenja i da se od strane javnopravnih subjekata, kojima su povjerena javna dobara, ista koriste na nezakonit, neekonimačan ili neefikasan način. Eksternu kontrolu javnog sektora moguće je ostvariti samo kroz postupak revizije koju sprovodi nezavisan, samostalan i specijalizovan organ državne revizije. Izvještaj o utrošku javnih prihoda i načinu upravljanja državnom imovinom sačinjen samo od ministarstva finansija kao upravnog organa izvršne vlasti (interna kontrola), koji se podnosi preko vladinog završnog računa Skupštini nije, po mjerilima savremene demokratije, dovoljan. Državna revizija, dakle, predstavlja dio nezavisnog sistema kontrole u državi, koji doprinosi unapredjenju odgovornosti nosioca javnopravnih funkcija i transparentnosti rada i upravljanja u javnom sektoru.\nKontrola i kontrolni nezavisni mehanizmi postaju nov i nezaobilazan parametar u definisanju stepena demokratske izgradnje svake državne zajednice. Eksternu kontrolu javnog sektora moguće je ostvariti samo kroz postupak revizije koju sprovodi državni organ koji je ustavno definisan kao vrhovni, nezavisan i samostalan. Sve su to razlozi koji su naveli razvijene demokratske države da, od strane predstavničkog organa, formiraju Vrhovne revizorske institucije kao funkcionalno, organizaciono i finansijski nezavisne institucije kontrole javnog sektora, zadužene za sprovodjenje eksterne državne revizije. To je otvorilo pitanje institucionalnog uredjenja ovih organa, potrebu njihovog proučavanja sa aspekta efekata kontrole i razvoja instrumenata unapredjenja procedura i revizorskih standarda.\n6 mr B. Radulović, Eksterna revizija javnog sektora, praktikum DRI, Podgorica 2008. god. 1\nPage last viewedMon Jan 23 21:07:23 UTC 2017


SARAJEVO NE VERUJE POSMATRAČIMA UN\nThorbjorn Overgard, svjedok na suđenju Dragomiru Miloševiću\nPripadnici Armije BiH nisu imali poverenja u vojne posmatrače UN i nisu im dopustili da pristupe mestu eksplozije u Hrasnici dok ne dođu istražitelji iz Sarajeva – rekao je danas norveški major Torbjorn/Thorbjorn Overgard, odgovarajući na pitanja branilaca generala Dragomira Miloševića. Zbog toga su posmatrači UN uviđaj u Hrasnici izvršili tek sledećeg dana, 8. aprila 1995. godine posle podne, paralelno sa istražiteljima koji su došli iz Sarajeva.\nOdbrana je u unakrsnom ispitivanju norveškog majora nastojala da dovede u pitanje zaključak tima vojnih posmatrača UN da je u Hrasnici 7. aprila 1995. godine eksplodirala modifikovana avio-bomba, koja je razorila jednu i oštetila još desetak kuća i izazvala ljudske žrtve. Uviđajem na mestu eksplozije, na osnovu pronađenih delova bombe i gelera, zatim oštećenja na direktno pogođenoj kući i izjava nekoliko očevidaca, posmatrači UN su zaključili da je avio-bomba ispaljena iz pravca Ilidže, gde su se nalazili položaji bosanskih Srba.\nNorveški major nije prihvatio sugestiju odbrane da je pogođena kuća mogla da bude vojna meta, tvrdeći da na njoj i u njenoj blizini nije bilo nikakvih vojnih obeležja, kao i da se ni po čemu nije razlikovala od okolnih kuća koje su oštećene u eksploziji. Štab IV brigade Armije BiH je, ukazao je svedok, bio udaljen više od jednog kilometra od mesta koje je pogodila avio-bomba, a isto toliko je bio udaljen i put kojim su se kretali konvoji koji su često bili meta minobacača sa srpskih pozicija.\nU odgovoru na sudijska pitanja, norveški major je isključio mogućnost da je u pogođenoj kući bio uskladišten eksploziv i da je zato razaranje zahvatilo tako široko područje. Sudije je, takođe, interesovalo da li su posmatrači UN mogli da utvrde pravac is kojeg je ispaljena avio-bomba iz bez izjava očevidaca koji su tvrdili da su je videli kako doleće, a norveški major je na to potvrdno odgovorio.


VESTI: Američki razarači u vodama blizu Rusije (video) - Sputnjik Srbija\n07:58 27 Februar 2021\n18:58 27.02.2019 (osveženo 19:33 27.02.2019) Preuzmite kraći link\nSvet poziva Indiju i Pakistan na dijalog. Dve nuklearne sile zaoštrile odnose obaranjem dva aviona, Rusija nudi da bude posrednik. Eskalacija protesta u Albaniji — može li da preraste u sukob i prelije se i na Kosovo? Prisustvo američkih razarača „Grejvli“ i „Donald Kuk“ u vodama blizu Rusije su demonstracija sile i „pokazivanje mišića“, ocenjuju u Moskvi. Bilo bi smešno da Ustavni sud prihvati Izetbegovićevu inicijativu da raspravlja o promeni imena Republike Srpske, smatraju stručnjaci. Hoće li Srpsku ipak naterati na referendum o nezavisnosti?


Jagodina objavila budžet na sajtu grada - NOVA portal\nJagodina objavila budžet na sajtu grada\nDruštvo Autor:Aleksandra Petrović06. apr. 202112:00\nPosle javnog insistiranja SSP-a u Jagodini, da građani imaju pravo da znaju koliki je budžet grada i policijskog privođenja dve članice te stranke zbog ‘’širenja panike’’, Jagodina je juče na svojoj zvaničnoj internet stranici, ipak objavila Odluku o bužetu za 2021.godinu. O tome je građane obavestila Katarina Jokić, jedna od privedenih članica, koja je na svom Fejsbuk profilu napisala ‘’Pobedili smo, idemo dalje’’.\nJagodinac (24) u stanu krio marihuanu i amfetamin\nJagodina: Bunio se što radi kafana, pa se potukao sa gazdom\n„Poštovani građani Jagodine, pobedili smo. Na insistiranje i upornim delovanjem GrO SSP, budžet grada je vidljiv i postavljen na sajt, gde mu je i mesto’’, napisala je Katarina Jokić, predsednica Gradskog odbora SSP-a u tom gradu. Podsetimo, Katarina Jokić i Jelena Kostić, funkconerke SSP-a u Jagodini, prošle nedelje objavile su video klip sa stepeništa zgrade Opštine u kojem su zatražile da sednice Skupštine budu javne i da građani imaju pravo da znaju gde se troši novac iz bužeta.\nUmesto odgovora gradskih čelnika, usledilo je njihovo privođenje i podnošenje krivičnih prijava za izazivanje nereda i širenje panike. Predsednik SSP-a Dragan Đilas oštro je osudio politički progon svojih članica, pojašnjavajući da u objavljenom video klipu nisu pozivale na nerede, već najavile da će se, kako je rekao ‘’boriti svim pravnim sredsvima’’ da građani znaju gde se troše njihove pare. Đilas je podvukao da je privođenje članica bilo organizovano u režiji gradskog pravobranioca Vladana Petronijevića i najavio podnošenje krivične prijave protiv njega zbog lažnog prijavljivanja i maltretiranja dve žene.\nOn je ranije za naš portal izjavio da je su pripadnici policije, na kućne adrese članica SSP-a, koje su tražile javnost u radu Skupštine, došli ‘’ maricama i pod punom opremom’’ i naočigled porodice i dece priveli ih na razgovor.\nĐilas je najavio da će SSP, kada dođe na vlast usvojiti zakon o lustraciji, te da će svi koji su nezakonito postupali i progonili političke neistomišljenike morati da snose odgovornost, kao i da je pravobranilac iz Jagodine Vladan Petronijević ‘’idealan kandidat’’ za lustraciju.


Lukšić i zvanično mandatar\nIgor Lukšić, mandatar nove crnogorske vlade\nPredsjednik Crne Gore Filip Vujanović predložio je i zvanično Skupštini dosadašnjeg potpredsjednika Vlade i ministra finansija Igora Lukšića za mandatara za sastav nove vlade.\nVujanović je izrazio uverenje da profesionalna biografija Lukšića, uspješnost koju je iskazao kao potpredsjednik Vlade i ministar finansija, i vizija budućeg rada Vlade, opravdavaju da ga predloži za mandatara.\nTaj predlog, međutim, kako su najavili, neće podržati poslanici nijedne opozicione stranke.\nLukšić je rođen 1976. godine u Baru. Diplomirao je na Ekonomskom fakultetu u Podgorici 1998, na kome je magistrirao 2002, a tri godine kasnije doktorirao na temu "Tranzicija - proces ostvarivanja ekonomskih i političkih sloboda".\nProfesionalnu karijeru započeo je u Ministarstvu inostranih poslova Crne Gore.Četiri puta je biran za poslanika u republičkom parlamentu. Od januara 2003. bio je savjetnik predsjednika vlade Mila Đukanovića za odnose sa javnošću, a u martu iste godine u Savjetu ministara SCG izabran je za zamjenika ministra inostranih poslova iz Crne Gore. 2004. godine postaje ministar finansija u vladi Crne Gore.\nSavjet ministara Srbije i Crne Gore imenovao je Lukšića 23. marta 2004. za guvernera državne zajednice u Svjetskoj banci i zamjenika guvernera SCG u Evropskoj banci za obnovu i razvoj.\nPoslije osamostaljenja Crne Gore u maju 2006. Lukšić je u novoj crnogorskoj vladi, izabranoj krajem te godine, ponovo postao ministar finansija, a u decembru 2008. izabran je i za potpredsjednika crnogorske vlade.\nU junu 2009, poslije martovskih prevremenih parlamentarnih izbora, Lukšić je izabran za potpredsjednika vlade za poslove međunarodne ekonomske saradnje i za ministra finansija.


Neće biti ukidanja institucija na Kosovu? | Politika | DW | 07.01.2012\nNeće biti ukidanja institucija na Kosovu?\nPredsednik Srbije Boris Tadić izjavio je tokom posete Kosovu da neće prihvatiti zahtev za ukidanje institucija na tim prostorima, jer bi to dugoročno značilo iseljavanje srpskog stanovništva sa Kosova.\nTadić na Kosovu\nTadić je rekao da je gašenje institucija veliki pritisak sa kojim se danas suočava i koji dolazi od onih zemalja koje su veoma uticajne, velikih sila članica Saveta bezbednosti koje su priznale Kosovo i koje bi želele da taj problem bude stavljen ad akta. "Mi nećemo prihvatiti ukidanje naših institucija. Kada bismo prihvatili takav zahtev to bi dugoročno značilo iseljavanje srpskog stanovništva sa Kosova i Metohije a istovremeno bi značilo da nije obezbeđeno ni školstvo ni zdravstvo, ni socijalna zaštita kao i druge društvene delatnosti", rekao je Tadić.\nPredsednik Srbije je rekao da je ukidanje srpskih institucija potpuno nemoguće i da je rekao onima koji vrše pritisak na njega i državu Srbiju da je takav zahtev nedelotvoran i neprihvatljiv. Tadić je rekao, da je kojim slučajem pristao na to da se Srbija odrekne Rezolucije 1244 Saveta bezbednosti u regionalnom predstavljanju institucija tzv. nezavisne države Kosovo, da bi Srbija sigurno dobila status kandidata.\n"Tu nema nikakve dileme ja sam smatrao da nemam pravo da pristanem na odricanje od Rezolucije, jer taj akt je ipak pravni osnov iz koga možemo pronaći rešenje za Kosovo i Metohiju", rekao je predsednik Srbije.\nNiko ne može da dobije sve\nProtest povodom Tadićeve posete\nPoruka Srbima, Albancima i međunarodnoj zajednici je da niko ne može da dobije sve, da je rešenje u kompromisu i da mora biti zasnovano na dugoročnom miru, poručio je Tadić.\nTadić je istakao da se mora pronaći rešenje koje uzima u obzir ne samo naše nacionalne interese već i albanske nacionalne interese i da misli da je to moguće. "Srbija ne prihvata nezavisnost Kosova niti će. To se bazira na Rezoluciji 1244 i našem Ustavu ali prihvatimo stav svih velikih sila da je nemoguća podela Kosova i Metohije,"- rekao je predsednik Srbije.\nGovoreći o referendumu koji je najavljen na severu Kosova Tadić je rekao da on ima dve dimenzije. "Jedna je da se radi o narodnom refleksu tj. prirodnoj potrebi građana da još jednom kažu da ne prihvataju tzv. kosovske institucije, ali to može dovesti u pitanje državne interese, što je druga dimenzija", upozorio je Tadić.\nPredsednik Srbije Boris Tadić uputio je sinoć iz manastira Visoki Dečani, povodom proslave Božića, svim ljudima koji žive na Kosovu poruku mira.\n"Upućujemo poruku mira svima, ne samo Srbima, već i Albancima, svim ljudima koji žive na Kosovu i Metohiji, poruku mira i ljudima drugih vera, želeći da sve povežemo, a ne odustajući od našeg identiteta, vrednosti, naše crkve, verovanja, upravo verujući u mir", podvukao je predsednik Srbije.\nAktivisti pokreta "Samoopredeljenje" sinoć su u centru Dečana kamenicama zasuli konvoj vozila u kojem je bio predsednik Srbije Boris Tadić na putu ka manastiru Visoki Dečani. Kosovska policija sinoć je potisnula demonstrante iz centra Dečana i ulica koje vode ka manastiru kako bi oslobodila prolaz koloni automobila u kojoj je predsednik Srbije.\nSrbi južno od Ibra razumeju svoje sunarodnike na severu Kosova, ali misle da referendum na kojem bi se oni izjasnili „da li žele kosovske institucije ili ne”, nije rešenje. Neki se i pribojavaju reakcije Albanaca… (30.12.2011)\nSrbi sa Kosova ne prihvataju izjavu nemačke kancelarke Angel Merkel kojom se od Beograda zahteva ukidanje paralelnih struktura. Smatraju da bi u tom slučaju došlo do novog talasa iseljavanja. (21.12.2011)\nKljučne reči tadić, kosovo, dečani\nTrajni link https://p.dw.com/p/13fkh


BRIKS će se boriti za pravedan svetski poredak - Sputnjik Srbija\n10:45 22.10.2020 Preuzmite kraći link\n„Produbljivanje strateškog partnerstva BRIKS je jedan od prioriteta spoljne politike Rusije. Tokom protekle decenije, pomenuta 'petorka' se pozicionirala kao neophodni, autoritetni format saradnje. Članice saveza se solidarno zalažu za jačanje kolektivnih načela u globalnim poslovima, poštovanje suvereniteta, suverene jednakosti svih država, kao i za rešavanje svih sukoba isključivo mirnim putem. Štitimo principe pravednijeg svetskog poretka , zasnovanog na poštovanju normi i principa međunarodnog prava i Povelje Ujedinjenih nacija“, rekao je Lavrov.\nIstovremeno, ministar inostranih poslova Rusije ukazao je na to da je održavanje Foruma mladih diplomata BRIKS u Kazanju simbolično, jer u prestonici Tatarstana, jednom od najstarijih gradova Rusije, predstavnici različitih nacionalnosti i veroispovesti žive u slozi.\n„To je u skladu sa konceptom organizacije BRIKS, koja objedinjuje različite regione sveta i kulturne i civilizacijske prostore. Upravo u raznolikosti se manifestuje snaga naše grupe“, rekao je Lavrov.\nOn je izrazio nadu da će forum održan u Kazanju doprineti razvoju i političke i omladinske agende grupe BRIKS, kao i jačanju strateškog partnerstva, poverenja i prijateljstva između država i naroda zemalja organizacije.\nForum mladih diplomata zemalja BRIKS održava se u Kazanju od 21. do 24. oktobra. Organizovalo ga je Ministarstvo spoljnih poslova Rusije, Savet mladih diplomata pri MIP-u Rusije, Ministarstvo za pitanja omladine Tatarstana i javna organizacija „Akademija omladinske diplomatije“.\nsvetski poredak, Sergej Lavrov, BRIKS


Министарство привреде, Razgovori sa pojedinačnim akcionarima preduzeća "Knjaz Miloš a.d”, Aranđelovac\nRazgovori sa pojedinačnim akcionarima preduzeća "Knjaz Miloš a.d”, Aranđelovac\n13. сеп. 2004.\nDana 13. septembra 2004. godine ovlašćeni predstavnici Agencije za privatizaciju i Akcijskog fonda Republike Srbije, na zahtev pojedinačnih akcionara zaposlenih u preduzeću "Knjaz Miloš a.d.", u Aranđelovcu su razgovarali sa akcionarima o mogućnostima koje se nalaze pred njima u procesu privatizacije ovog preduzeća, i upoznali ih sa aktivnostima Agencije i Akcijskog fonda koje se sprovode u tom cilju. Predstavnici Agencije i Akcijskog fonda bliže su pojasnili pojedinačnim akcionarima mogućnost pridruživanja i ukrupnjavanja postojećeg broja akcija koji se već nalazi u portfelju Akcijskog Fonda i koji iznosi 41,28% od ukupnog kapitala preduzeća, kao i posledično formiranje većinskog paketa akcija koji će omogućiti postizanje najkonkurentnije tržišne cene i obezbediti perspektivu daljeg rasta i razvoja preduzeća "Knjaz Miloš" a.d.\nU razgovoru sa zaposlenima iz aranđelovačkog preduzeća predočena im je trenutna situacija, i istaknuto je da je izbor isključivo stvar individualne odluke svakog pojedinačnog akcionara.\nTokom istog dana, u prostorijama Agencije za privatizaciju u Beogradu, održan je sastanak između direktora Miodraga Đorđevića, predstavnika aktiva penzionera preduzeća "Knjaz Miloš a.d" i gospodina Borisa Markovića iz brokerske kuće "Emisio Broker", koji zastupa interese penzionera aranđelovačkog preduzeća. Direktor Agencije za privatizaciju je u razgovoru istakao da dok traje proces pridruživanja akcija pojedinačnih akcionara i prateća javna ponuda za prodaju akcija, ne postoji paralelno odvijanje procesa dokapitalizacije. Proces dokapitalizacije, kao volja akcionara, može biti sproveden u skladu sa odlukom Skupštine akcionara tek nakon finalizacije započetih procesa.\nNa sastanku sa aktivom penzionera, direktor Đorđević je dogovorio da će javnim putem demantovati naslov iz dnevnog lista "Politika" objavljenog u subotu 11. septembra "Država nudi 20.000 za akciju". Shodno tome, Agencija za privatizaciju naglašava da će, zajedno sa Akcijskim fondom, u javnoj ponudi za prodaju akcija tražiti kao minimalnu cenu iznos od 20.000 dinara po jednoj akciji za objedinjen većinski paket akcionara preduzeća "Knjaz Miloš a.d". On je u razgovoru naglasio da je interes Agencije za privatizaciju u otpočinjanju procesa ukrupnjavanja akcija i zajedničkoj prodaji, pored same prodajne cene, i zaštita zaposlenih, perspektiva rasta i razvoja preduzeća kroz investicioni program, kao i uspešno okončanje započetog privatizacionog procesa.


Najromantičnija manifestacija “Kad Tisa cveta”, koja se organizuje u slavu ljubavi i cvetanja Tise, biće održana u Novom Bečeju od 18. do 20. juna, potvrdili su organizatori za portal zrenjaninski.com.\nProstrani Tiski kej i čarde na obali ugostiće tih dana zaljubljene, one koji žele da se zaljube i ljubitelje prirodnih lepota. Odnosno, ugostiće sve one koji bi voleli uživo da vide tiski cvet i provere legendu koja kaže da se u danima kad Tisa cveta ispunjavaju ljubavne želje.\nPROČITAJTE JOŠ: Stari pijačni kantar kod nas još uvek odoleva sveopštoj digitalizaciji\nLegenda je inspirisana činjenicom da tiski cvet živi u mulju kao larva tri godine. U toku samo jednog dana izlazi na slobodu da u ljubavnom plesu produži svoju vrstu. Hiljade svećica utisnutih u licidersko srce zaploviće tada Tisom noseći sa sobom poruke želja. One se, prema legendi, u to vreme ispunjavaju.\nManifestacija “Kad Tisa cveta” najavljuje dolazak lepšeg vremena\nPored toga što je prirodni fenomen, on je i indikator čistoće reke. Naime, kada je zagađenje veliko i jednom uništi tiski cvet, on se više nikada ne pojavljuje na tom mestu. Priča o tiskom cvetu je intrigantna i zbog njegove starosti kao vrste.\nNevena Subotić, iz organizacionog tima manifestacije “Kad Tisa cveta”, kaže da će pored iščekivanja cvetanja, krstarenja, čamcima i vožnje kočijama po uređenom Tiskom keju, posetioci moći da prisustvuju i interesantnim koncertima.\n– Dolazi vreme za malo lepše doživljaje od onih koje smo proživljavali protekle godine, zbog pandemije koronavirusa. Poštovaćemo sve propisane mere, jer za to imamo uslove na prostranom Tiskom keju. Život mora polako da se vraća u normalne tokove, a pre svega ljubav i romantika. Uz odlične koncerte, vatrene performanse, festivalsku atmosferu punu senzualnosti i radosti, “Kad Tisa cveta” će biti ono po čemu ćemo moći da pamtimo ulazak u novije, vedrije i srećnije vreme – naglašava Nevena Subotić.\nTagoviKad Tisa cveta manifestacija Nevena Subotić Novi Bečej slobodno vreme


"Ministarka, Obezbedite Radnicima Osnovna Prava"!\nIndustrijal globalni sindikat i Industijal Evropa pozivaju ministarku za rad, zapošljavanje, boračka i socijalna pitanja, Dariju Kisić Tepavčević, da obezbedi poštovanje osnovnih sindikalnih prava u ”Jura korporaciji” u Leskovcu, a ovu fabriku da odmah vrati na posao sindikalistu Predraga Stojanovića, koji je 21. aprila ove godine dobio rešenje o otkazu. Radnici „Jure“, FOTO: Jugmedija\nKako navode iz unije svetskih i evropskih sindikata industrijalaca, jako su zabrinuti zbog skorašnjih događaja u “Juri” i tvrde da je menadžement kompanije sproveo kampanju zastrašivanja i maltretiranja članova sindikata i lidera sindikata u fabrici u Leskovcu.\n– Mi to najstrože osuđujemo, uključujući dat otkaz predsedniku lokalnog sindikata Predragu Stojanoviću zbog njegovih sindikalnih aktivnosti. Jasno nam je da je otpušten zbog svojih sindikalnih aktivnosti i da je obavljao posao kao demokratski izabrani predsednik sindikata – navodi se, između ostalog, u dopisu poslatom ministarki.\nSvetski sindikalci upozoravaju i na činjenicu da je u “Juri”, kako kažu, organizovan lažni savet zaposlenih za koji radnici plaćaju članarinu.\nPismo sindikalaca Dariji Kisić Tepavčević\n– Ovaj lažni savet zaposlenih doneo je odluku da svaki radnik koji je u isto vreme član sindikata ne može da uživa nikakve beneficije koje se daju članovima tog lažnog saveta. Ovo je uznemiravajuća i neprihvatljiva diskriminacija radnika koji su članovi sindikata – dodaju u svom pismu.\nDalje podsećaju ministarku Kisić Tepavčević da je Srbija ratifikovala dve ključne konvencije MOR o slobodi udruživanja i zaštiti prava na organizovanje i kolektivno pregovaranje.\n„Radila sam sa 40 temperaturom, nisu mi dali ni na sahranu“: JURA OTPUSTILA 200 RADNIKAJura: Bez posla 30 radnika, ostali su otišli sami„Jura krši prava zaposlenih i kažnjava ih“\n– Mi zahtevamo da Stojanović smesta bude vraćen na posao, a da se u fabrici obezbedi sloboda udruživanja kako bi radnička prava bila poštovana u skladu sa međunarodnim obavezama Srbije – zaključuje se u dopisu.\nStojanović, koji je poznat kao veliki borac za prava radnika dobio je otkaz nakon nekoliko upozorenja zbog, kako su navodili u “Juri”, „povrede radne discipline“, ali je ključni moment zapravo njegovo gostovanje u dokumentarnom filmu “Moderni robovi”, gde je govorio o teškom položaju radnika.\nPrethodni tekstOružje koje je MUP oduzeo od građana Srbije i ono koje je predato završilo u rukama Belivukove bande!\nSledeći tekstNA ULICE, SRBIJO: Naređena obavezna vakcinacija Vojske Srbije!\nIVANOVIĆ UNIŠTIO VLAST: Psovka koja se ori Srbijom\n28 marta, 2021 0


Treći Javni poziv za dodjelu bespovratnih sredstava iz fondova EU 16. aprila – Portal Nikšić\nTreći Javni poziv…\nBespovratna sredstva se finansiraju iz Projekta “Program grantova za samozapošljavanje” koji je dio 18 miliona vrijednog Programa EU-CG za zapošljavanje, obrazovanje i socijalnu zaštitu (SOPEES) koji se finansira iz pretpristupnih fondova EU (IPA II).\n„Pravo da se prijavi na Poziv ima svako nezaposleno lica koje je na evidenciji Zavoda za zapošljavanje Crne Gore, najmanje četiri mjeseca u kontinuitetu, na dan objave Poziva, što predstavlja eliminatorni uslov. Nezaposlena lica, nakon toga, ulaze u proces apliciranja koji se na samom startu sastoji od trodnevnih obaveznih Info-motivacionih radionica. Na njima će nezaposleni dobiti sve potrebne informacije vezane za Javni poziv i “Program grantova za samozapošljavanje”, kao i uputstva i smjernice za pisanje svojih biznis planova“, objašnjavaju iz ZZZCG.\nBespovratna sredstva u iznosu od 3 do 7.5 hiljada eura, kroz tri jednogodišnja ciklusa, biće, kako navode, dodijeljena za otvaranje minimum 400 novih radnih mjesta, odnosno preduzeća. U okviru prvog i drugog Javnog poziva sklopljeno je 308 ugovora sa ZZZCG.\n„Stoga, se pozivaju svi koji do sada nijesu pokušali da se otisnu u preduzetničke vode da iskoriste ovu priliku i apliciraju za treći Javni poziv grantova za samozapošljavanje“, poručili su oni, prenosi Onogošt.\nPodsjećanja radi, ukupna vrijednost projekta “Program grantova za samozapošljavanje” je 3.5 miliona eura, a kofinansiraju ga Evropska unija i Vlada Crne Gore. ZZZCG je odgovoran za njegovu implementaciju u saradnji sa Ministarstvom ekonomskog razvoja i Ministarstvom finansija i socijalnog staranja uz podršku Delegacije EU u Crnoj Gori.


Pobijedila ekipa iz Gacka\nutorak, 29 oktobar 2013 07:50\tZoran Šukić\nTročlana ekipa Osnovne škole “Sveti Sava” iz Gacka, u sastavu Vladislav Zirojević, Sofija Savić i Maja Zelenović, pobjednik je regionalnog takmičenja u poznavanju pokreta Crvenog krsta, održanog u Ljubinju.\nGačani su osvojili 42 boda, drugoplasirana ekipa OŠ “Njegoš” iz Berkovića 39, a trećeplasirana OŠ “Sveti Sava” iz Bileće 38 bodova.\nNa takmičenju, čiji su domaćini bili Opštinska organizacija crvenog krsta Ljubinje i ljubinjska OŠ “Sveti Sava”, učestvovala je i ekipa domaćina, te ekipe OŠ “Risto Proroković” iz Nevesinja i “Jovan Jovanović Zmaj” iz Trebinja.\n-Domaćin je bio dobar, svi učesnici, takođe. Razlike među ekipama su bile male – rekao nam je na kraju Branislav Arnautović, regionalni sekretar Crvenog krsta za Istočnu Hercegovinu, dodajući da će “pobjednička ekipa iz Gacka predstavljati našu regiju, regiju Istočne Hercegovine, na republičkom takmičenju, gdje će se ogledati sa još osam regionalnih pobjednika”.\nMjesto i datum održavanja tog takmičenja još nije određeno, mada iskustva upućuju da bi to mogle biti Pale, gdje je i sjedište Crvenog krsta RS. Konačni pobjednik tog budućeg takmičenja trebalo bi da dobije za nagradu desetodnevno ljetovanje na moru, a sponzor te nagrade je Javni fond za dječiju taštitu RS.\n-Današnje nagrade u Ljubinju su skromne i prigodne, ali sam srećan što smo ih moja ekipa i ja dobili. Ovo mi nije prvo takmičenje, prije dvije godine učestvovao sam na takmičenju Crvenog krsta “Pazi, mine!” i osvojio drugo mjesto. Nadam se sada da ćemo i na republičkom takmičenju ostvariti dobar plasman – rekao je za portal “Moja Hercegovina” kapiten gatačke ekipe Vladislav Zirojević, učenik devetog razreda OŠ “Sveti Sava”.


Rusiji vraćeno pravo glasa u Savjetu Evrope - BIGportal.ba\n17 Maja, 2019 0144\nSavjet Evrope usvojio deklaraciju kojom je Rusiji vraćeno pravo glasa oduzeto nakon pripajanja Krima 2014. godine.\nŠefovi diplomatija 47 članica Savjeta Evrope velikom većinom su glasali za deklaraciju u kojoj se navodi da svi članovi treba da “imaju pravo učešća” u glavnom organima SE “na jednakoj osnovi”, što znači da je Rusiji pravo glasa vraćeno.\nSavjet Evrope, sa sjedištem u francuskom Strazburu, suspendovao je Rusiji pravo glasa poslije ruskog pripajanja Krima 2014. godine, što je čin koji Ukrajina i gotovo cijeli svijet smatraju nelegalnim. Rusija, članica SE od 1996, tada je prestala da plaća članarinu.\nRuski ministar spoljnih poslova Sergej Lavrov je pozdravio današnju odluku SE i naveo da će se Rusija nadalje pridržavati svojih obaveza. On je rekao da Rusija cijeni “pozitivni doprinos” Savjeta Evrope u rješavanju humanitarnih pitanja, kao i u poboljšanju ruskog pravosuđa. Portparol Kremlja Dmitrij Peskov je novinarima rekao da je Rusija voljna da sarađuje sa SE dogod ima “jednak glas” u mehanizmima donošenja odluka.\nUkrajinski ambasador pri SE Dmitro Kuleba je na Twitteru naveo da su Ukrajina i još pet zemalja glasale protiv prijedloga koji je opisao kao rezultat “cinične diplomatije” da bi se spasao “dugoročni partner”. Francuska, koja danas preuzima rotirajuće predsjedavanje Savjetom Evrope, i Njemačka bile su glasne u izražavanju potrebe da se Rusija vrati u sistem zarad dobrobiti miliona običnih Rusa.\n“Rusija pripada Savjetu Evrope, sa svim pravima i obavezama koji uz to idu”, rekao je Mas i dodao da se nada da će na ministarskom sastanku moći da se učini “odlučan korak naprijed”.\nFrancuski predsjednik Emanuel Makron je ranije ovog mjeseca rekao predsjedniku SE da “Savjetu Evrope treba Rusija kao što Rusiji i Rusima treba Savjet Evrope, što znači da se poštuju njihova prava kao države članice, ali i da Rusija ispunjava svoje obaveze prema instituciji”.\nStanovnike Lauša padavine NAČELE, a bagerista DOKUSURIO\nFulam se rješava “pojačanja” – Marković i Babel pakuju kofere


Dragan Taškov, Društvo za zaštitu životne sredine Stara planina: “Parkovi to smo mi” je poruka iz Studije za Nacionlni park Stara planina! - Pirot Plus Online\nDragan Taškov, Društvo za zaštitu životne sredine Stara planina: “Parkovi to smo mi” je poruka iz Studije za Nacionlni park Stara planina!\n23. jun 2022. 09:19 Društvo Pirot Plus Online\n“Parkovi to smo mi” naziv je Konferencije koja će se održati 24. juna u Konferencijskoj Sali Hotela Ana lux. Organizator Konferencije je Društvo za zaštitu životne sredine Stara planina, a donator WWF Adrija\nDragan Taškov iz Društva za zaštitu životne sredine Stara planina kaže da je početkom godine objavljena studija za Nacionalni park Stara planina koju je izradio Zavod za zaštitu prirode i postavljena na sajt Ministarstva zaštite životne sredine, a od tog momenta je i zvanično pokrenut postupak zaštite, odnosno već su na snazi svi režimi i mere zaštite koje studija sadrži.\nSmatramo da su dalji koraci koji vode ka formiranju uprave Nacionalnog parka od velike važnosti za opštine koje se nalaze na teritoriji parka i pozivamo Vas da prisustvujete konferenciji koja se na ovu temu održava u Pirotu. Nastojimo da razmenimo ekspertsko znanje, iskustvo, najbolje prakse kao i da sarađujemo sa drugima radi isticanja vrednosti i značaja zaštićenih područja . Kroz građenje odnosa, negovanje i razvoj razumevanja mnogih bitno različitih težnji i motivacija koje ljudi imaju siguran sam doći ćemo do pravih rešenja u odnosu na to kako treba upravljati zaštićenim područjem.


Na današnji dan: Rođen Petar Nenadić - Moja Crvena Zvezda\nNa današnji dan: Rođen Petar Nenadić\nod Neša M. jun 28, 2018 maj 31, 2018 0740\nPatar Nenadić, nekadašnji kapiten Rukometnog kluba Crvena zvezda i reprezentativac Srbije, rođen je 28. juna 1986. godine u Beogradu.\nZa crveno-bele je nastupao od 2003. do 2007. godine, osvojio tri šampionske titule (2004, 2006. i 2007. godine), Kup 2004. godine i jedan je od najboljih igrača Zvezde u 21. veku.\nNjegov otac Velibor bio je odličan rukometaš i kapiten Zvezde tokom sedamdesetih i osamdesetih godina minulog stoleća, pa je Petar imao od koga da nasledi talenat. Dobijao je priliku u prvom timu još u sezoni 2003/04, kada je odlična generacija Crvene zvezde predvođena Darkom Stanićem, Ivanom Nikčevićem, Nenadom Vučkovićem, Rastkom Stojkovićem, Nikolom Manojlovićem, kapitenom Aleksandrom Adžićem i ostalima stigla do duple krune, za sada poslednje koju je klub osvojio. Već naredne sezone Petar je postao uzdanica ekipe. Zvezda je zabeležila dve pobede u grupnoj fazi Lige šampiona i zauzela treće mesto u svojoj grupi, što je ekipi donelo nastavak takmičenja u Kupu pobednika kupova, gde se nisu dugo zadržali. Nenadić je sa 33 postignuta gola bio najefikasniji rukometaš tima u elitnom takmičenju. Crveno-beli su na krilima 2,500 navijača srušili branioca titule šampiona Evrope, ekipu Pivovarne Laško iz Celja sa 33:32 uz sedam pogodaka tada osamnaestogodišnjeg Petra Nenadića, dok su drugu pobedu zabeležili protiv poljske Visle rezultatom 25:21 uz pet golova mladog Nenadića i još jednom uz veliku pomoć Delija. U domaćem prvenstvu 2004/05 bio je najbolji strelac Zvezde sa 113 golova, ali je klub zauzeo skromno šesto mesto.\nZvezda je šampionat Srbije 2005/06 počela sa pet uzastopnih poraza i u tom trenutku je bila daleko od plasmana u zajedničku ligu Srbije i Crne Gore u kojoj su najbolje ekipe iz obe Republike trebale da odluče o šampionu države. Međutim, od remija protiv Partizana (27:27) u kojem je Nenadić postigao devet golova, sve se okrenulo u korist tima Vuka Roganovića. Zvezda je zaigrala znatno bolje i predvođena Nenadićem zabeležila deset uzastopnih pobeda savladavši sve protivnike u drugom delu prvenstva i kao četvrta na tabeli se plasirala u zajedničku ligu.\nZvezdin “Petar Pan“ je dominirao na terenu, postizao je veliki broj golova uz atraktivne poteze i kao kapiten vukao tim ka uspesima. Jedan takav igrač koji svojim fenomenalnim partijama donosi razliku u korist svog tima dugo nije viđen na domaćim terenima. U pobedi protiv Metaloplastike (38:35) postigao je čak 16 golova, a u drugom derbiju protiv Partizana doprineo je trijumfu Zvezde (29:27) sa 12 pogodaka. Ukupno je u prvom delu sezone postigao 166 golova i bio ubedljivo najefikasniji igrač kluba, ali najbolje je tek usledilo. Crvena zvezda je van svih očekivanja u zajedničkoj ligi Srbije i Crne Gore stigla do šampionske titule sa dva boda više u odnosu na večitog rivala. Nenadić je briljirao i vrlo često beležio preko deset golova. Na startu takmičenja 11 puta je bio strelac u pobedi protiv Partizana od 31:28, dok je u 5. kolu protiv Berana (39:23) zabeležio 12 golova. U novom trijumfu protiv crno-belih (37:26) zaustavio se na koti od 14 pogodaka, a protiv Sintelona u Bačkoj Palanci stigao je 13 puta da se upiše u strelce u trijumfu rezultatom 33:31. Na deset susreta u zajedničkoj ligi postigao je 94 gola, a ukupno u svim takmičenjima u sezoni 2005/06 čak 272 pogotka, čime je ubedljivo bio najbolji strelac novog šampiona države. Veliku pomoć imao je u saigračima, među kojima su najistaknutiji bili Srđan Trivundža, golman Vladimir Perišić, Milan Pavlov, Miroslav Simić, Uroš Vuković, Stojan Radanović, Danilo Leković, Stevan Kurbalija…\nSledeće sezone je zbog povrede propustio najveći deo sezone i sve utakmice u Ligi šampiona, pa su crveno-beli bili znatno oslabljeni u elitnom takmičenju. Ipak, vratio se na teren u finišu sezone i sa 39 postignutih golova u prvenstvu doprineo osvajanju druge uzastopne šampionske titule. Iako je dugo pauzirao, njegove sjajne partije iz sezone 2005/06 nisu prošle nezapaženo, pa je prešao u slavnu Barselonu, za koju je igrao u sezoni 2007/08. U dresu mađarskog Pik Segeda nastupao je od 2008. do 2010. godine, a boje danskog Holstebroa je branio od 2010. do 2012. godine kada je prešao u poljsku Vislu iz Ploka, a u sezoni 2013/14 je za ovaj klub postigao 69 golova u Ligi šampiona, što mu je najbolji učinak u elitnom takmičenju. U sezoni 2014/15 pružio je zapažene igre u dresu Berlina sa kojim je osvojio Kup EHF, gde je u finalu protiv Hamburga (30:27) ostvario učinak od po šest golova i asistencija. Sezonu 2015/16 završio je kao najbolji strelac Bundes lige i time zacementirao svoje mesto među rukometnim velemajstorima.\n1.januara 2018.godine je potpisao za Vesprem, u transferu vrednom oko 500.000 evra.\nSa reprezentacijom Srbije osvojio je srebrnu medalju na Evropskom prvenstvu u Srbiji 2012. godine i zlatnu na Mediteranskim igrama u Peskari 2009. godine, a na Prvenstvu Evrope 2014. godine, na kojem je naša reprezentacija zauzela tek 13. mesto Petar Nenadić je sa 11 golova bio prvi strelac nacionalnog tima, kao i na kontinentalnom šampionatu u Poljskoj 2016. godine kada je postigao 18 pogodaka, koliko i Žarko Šešum, ali je Srbija neslavno završila takmičenje već posle prve faze.\nNastupao je za reprezentaticiju i na Evropskom prvenstvu u Hrvatskoj ove godine, koje je Srbija završila u prvoj rundi.\nSunce i dobro raspoloženje u Austriji\nMilica Nikolić vicešampionka MI u Taragoni\nVladimir okt 12, 2019\nVladimir okt 12, 2019 okt 12, 2019\nBurmaz i Pantović nakon debija u prvom timu Crvene zvezde\nNovi duel starih znanaca\nRASMC okt 12, 2019 okt 12, 2019


Ljubljanski dnevnik: Srbija i dalje atraktivna za kapital iz Slovenije\nSrbija će i dalje biti atraktivna za kapital iz Slovenije, dok Slovenija može da očekuje još veća ulaganja iz naše zemlje, zaključuje ljubljanski dnevnik "Delo" u analizi dosadašnje i mogućnosti za buduću ekonomsku saradnju dve zemlje kroz razgovor sa predsednikom Privredne komore Srbije (PKS) Markom Čadežom.\nNaslovom "Balkanska zemlja puna gradilišta" slovenačko "Delo" u najkraćem opisuje današnju Srbiju uz podsećanje na velike investicije koje se usred korone realizuju u okviru 14 mlrd EUR vrednog programa "Srbija 2025" i isticanje otvorenosti srpske ekonomije i napretka na polju digitalizacije.\n- U vreme korone, svi smo gurnuti pet godina unapred, praktično smo preko noći uradili ono što smo ranije smatrali da će još dugo biti nemoguće. Daljinska medicinska dijagnostika, prethodno ometana nizom, čak i pravnih izazova, ođednom je postala naša stvarnost - rekao je Čadež za "Delo" navodeći da je u Srbiji 30% kompanija tokom zdravstvene krize digitalizovalo prodaju robe i usluga.\nList ukazuje na efekte regionalne saradnje i ističe da je "mali Šengen još živ", da se niz različitih regionalnih inicijativa, koje uživaju načelnu političku podršku zemalja u regionu, postepeno sprovode i nadograđuju, te da su dizajnirane tako da pojednostave poslovanje između balkanskih zemalja.\nUz procenu, da ove godine zbog zdravstvene krize, zajednički cilj, da se međusobna ukupna trgovinska razmena robe i usluga Srbije i Slovenije sa prošlogodišnjih 1,7 mlrd EUR, poveća na 2 mlrd, neće biti postignut, "Delo" ukazuje na mogućnosti privredne saradnje i povećanja međusobnih investicija i konstatuje da je "Srbija otvorena za ulaganja i to očekuje i od drugih".\n"Delo" prenosi Čadežovu ocenu da je velika otvorenost ekonomije prema stranom kapitalu doprinela tehnološkom napretku srpskih kompanija i da one to sada prenose i na kompanije u koje investiraju van Srbije.\nKao primer naveo je Miodraga Kostića koji je svoju banku u Srbiji gradio i na iskustvu i najboljoj praksi stranih banaka koje posluju u našoj zemlji, a koje sada prenosi na poslovanje slovenačkih banaka u vlasništvu MK grupe - Gorenjske banke i od nedavno i Heta Aset Rezolušn (Heta Asset Resolution).\n"Delo" navodi da sve više srpskih kompanija - prošle godine 4.400 - trguje sa slovenačkim partnerima, da je u Sloveniji registrovano oko 2.000 firmi sa srpskim kapitalom, da se povećava i broj manjih kompanija iz Srbije koje svoju priliku traže na slovenačkom tržištu, gde je srpska roba sve prisutnija i da je Merkator za to posebno važan kanal.\nKao primere skorijih uspešnih srpskih investicija, Čadež je naveo Agromarketovo preuzimanje ljubljanske Semenarne, ulaganje niškog Put Inženjeringa u proizvodnju montažnih betonskih konstrukcija i kompanije Sport Vision koja je kupila Tomas Sport.\nTakođe Arena Sport, u većinskom vlasništvu Telekoma Srbija, u Sloveniji je pokrenula tri televizijska programa u saradnji sa Telekomom Slovenija, a srpski startap Strawberry pregovara o saradnji sa nekoliko slovenačkih firmi.\nČadež je podsetio da se Air Serbia prva vratila u Ljubljanu nakon obustave letova.\nU tekstu se podseća da je u Srbiji registrovano oko 1.200 firmi sa većinskim slovenačkim kapitalom i da će ukupne investicije iz ove zemlje, sa ulaganjem NLB u kupovinu Komercijalne banke dostići 1,6 mlrd EUR.


Beograd /Vulin: Bolna, ali neophodna odluka zbog pritisaka na Srbiju i Republiku Srpsku / Radio Sarajevo\nBeograd / Vulin: Bolna, ali neophodna odluka zbog pritisaka na Srbiju i Republiku Srpsku\n09. 09. 2020. u 16:51:00 Radiosarajevo.ba\nVlada Republike Srbije na današnjoj sjednici donijela je odluku da u narednih šest meseci prekine sve vojne vežbe i sve vojne aktivnosti sa svim partnerima.\nMinistar odbrane Aleksandar Vulin poslije sjednice Vlade izjavio je da se Republika Srbija nalazi pod strašnim i nezasluženim pritiskom Evropske unije.\n"Pritisci koji nemaju nikakvog smisla i nisu utemeljeni u našim odlukama ili našim postupcima, pa čak ni u realnosti, rezultat su histerije koja određuje političke odluke i pravce velikih i moćnih zemalja. Od nas se traži da po cijenu napuštanja naše evropske budućnosti i po cijenu još većih pritisaka na našu politiku, ali i naš narod na Kosovu i Metohiji i Republici Srpskoj napustimo planirane vojne vežbe sa Bjelorusijom", rekao je Vulin.\nOn je naglasio da je Odlukom Narodne skupštine, Republika Srbija vojno neutralna zemlja. Da bi sačuvali poziciju vojne neutralnosti, izbjegli ili bar umanjili posljedice "pojačanih napada" na zemlju, politiku i ekonomiju, Vlada Republike Srbije na današnjoj sjednici donijela je odluku da se u narednih šest meseci prekine sa svim vojnima vežbama i svim aktivnostima sa svim partnerima, bez razlike.\n"U narednom periodu nećemo učestvovati u bilo kakvim vježbama ili vojnim aktivnostima ni sa NATO-om ni sa ODKB-om, ni sa Rusijom ni sa SAD, ni sa Kinom, ni sa Evropskom unijom, ni sa istokom ni sa zapadom. Naše učešće u mirovnim operacijama će biti posebno razmotreno i prema potrebi suspendovano", naveo je Vulin i dodao da "proces opremanja i jačanja vojske neće biti zaustavljen, te da će se raditi na povećanju borbene gotovosti.\n"Ovo je jedini način da sačuvamo vojnu neutralnost i ova bolna odluka nas obavezuje da se oslonimo samo na sebe i samo na svoju snagu", naglasio je Vulin.\nTagovi: Srbija Vlada Srbije Aleksandar Vulin vojna vježba\nRegija / Kraj ljubavi između Srbije i Moskve: Katanac na rusku bazu\nSrbija / Linta pozvao Beograd da reagira: "Sarajevo koristi migrante da protjera Srbe"